Κεφάλαιο 28-τι να ναι άραγε;\nΤα παιδιά έφτασαν στο σπίτι λίγο μετά τις τρεισήμισι και έφαγαν μαζί χωρίς να ανταλλάξουν κουβέντα. Η Κλόι τούς ρώτησε αν πήγαν όλα καλά στο σχολείο προσπαθώντας να σπάσει τη σιωπή. Ανεπιτυχώς. Δεν έκαναν τίποτα άλλο παρά να γνέφουν θετικά χωρίς να την κοιτάνε. Εννοείται ότι δεν είχε τηλεφωνήσει στο αφεντικό της με το που είδε τον Απόλλωνα. Του είχε στείλει ένα γραπτό μήνυμα και του έλεγε ότι θα του τηλεφωνήσουν όλοι μαζί μόλις κατάφερνε το παιδί να της μιλήσει και να νιώσει λίγο πιο άνετα και τον παρακαλούσε να το δεχτεί χωρίς να θυμώσει. Δεν της είχε απαντήσει, πράγμα που δεν ήταν πολύ καλό δείγμα, αλλά δεν είχε χρόνο και ενέργεια να ασχοληθεί με τον πατέρα όταν είχε τον γιο μπροστά της να ανακατεύει το πιάτο του με το κουτάλι χωρίς να τρώει μπουκιά και να δείχνει τόσο δυστυχισμένος.\n"Μόλις φάτε, πάμε στο σπιτάκι γιατί σας έχω ετοιμάσει μια δραστηριότητα να κάνουμε μαζί μόλις τελειώσουμε τη μελέτη" τους είπε με ενθουσιασμό. Ο Απόλλωνας βόγγηξε. Η Άρτεμις απλά έγνεψε. Ο κύριος Τόμας πηγαινοερχόταν και μάζευε πιάτα συνεχώς, χωρίς να μιλάει. Η Κλόι παραξενεύτηκε με την παρουσία του εκεί γιατί σπάνια εκείνος μάζευε τα πιάτα αλλά με μια πιο προσεκτική σκέψη, συνειδητοποίησε ότι μάλλον προσπαθούσε να ακούσει αν ο Απόλλωνας τής εκμυστηρευόταν κάτι για το συμβάν.\nΤα παιδιά πήγαν στα δωμάτιά τους και άφησαν τσάντες, άλλαξαν ρούχα και κατά τις πέντε παρά είκοσι έφτασαν στο σπιτάκι. Η Κλόι τούς καλωσόρισε γλυκά αν και μέσα της έβραζε από άγχος να μάθει τι είχε συμβεί. Δεν ήθελε όμως να το κάνει απότομα. Μόλις κάθισαν, ζήτησε από την Άρτεμη να ξεκινήσει να διαβάζει τα αυριανά της μαθήματα και αποσύρθηκε με τον Απόλλωνα στο δωμάτιό της. Το παιδί δεν έφερε αντιρρήσεις. Είχε αποδεχτεί ότι έπρεπε επιτέλους να μιλήσει για το θέμα και όχι να το κρύβει κάτω από το χαλί.\n"Απόλλωνα, νομίζω ότι είναι η ώρα να μιλήσεις κάπου. Και όχι για να απολογηθείς. Μην το νιώθεις έτσι" του είπε ξεκάθαρα. "Για να ξαλαφρώσεις. Για να συνειδητοποιήσεις ότι μπορεί κάποιος να σε καταλάβει". Το παιδί φυσικά δεν μιλούσε. Ούτε την κοιτούσε. Η Κλόι επιθεώρησε γρήγορα τα χέρια και το κεφάλι του. Δεν είχε μελανιές ή γρατσουνιές. "Ο πατέρας σου θέλει να σου μιλήσει εδώ και δύο ώρες περίπου αλλά του είπα να περιμένει και θα το κάνει. Αλλά νομίζω ότι σιγά σιγά πρέπει να μας ανοιχτείς γιατί δεν επιτρέπεται να φέρεσαι έτσι και να μην δίνεις πουθενά λογαριασμό".\n"Αφήστε με ήσυχο" είπε μόνο. Η Κλόι σώπασε λίγο. Νόμιζε ότι θα τον κατάφερνε, αλλά η πρώτη απόπειρα ήταν ανεπιτυχής.\n"Δεν θα σε αφήσουμε ήσυχο. Ο πατέρας σου είναι πατέρας σου και εγώ έχω χρέος να σε φροντίζω και να σε βοηθάω να αναπτύξεις την προσωπικότητά σου με έναν υγιή τρόπο. Να γίνεις αυτό που μπορείς να γίνεις και όχι αυτό που περιμένουν οι άλλο από σένα".\n"Πολύ νοιάζεστε" της είπε ειρωνικά. "Ο πατέρας μου λείπει συνέχεια και εσύ θα φύγεις όπως έφυγαν και οι άλλες. Νομίζεις ότι είσαι η πρώτη που την πάτησε με τον πατέρα μου;" την αιφνιδίασε. Ένιωσε την ανάσα της να κόβεται και το στομάχι της να καίει. Δεν ήξερε τι έπρεπε να απαντήσει σε αυτό. Ένιωθε γυμνή μπροστά στο παιδί. Είναι δυνατόν να είχε καταλάβει; Και τι ήταν αυτό που είπε; Ο πατέρας του είχε μπλέξει με τις προηγούμενες συναδέλφους της; Ήταν κάτι που συνήθιζε και όταν της βαριόταν της έδιωχνε;\n"Καταρχήν δε σου επιτρέπω να μου μιλάς έτσι. Δεν είμαστε συνομήλικοι και δε σου έχω δώσει ποτέ δικαίωμα να μου λες κάτι τόσο προσωπικό. Θα το αντιπαρέλθω και να συνεχίσω. Ο πατέρας σου λείπει συχνά, αλλά αν αυτό σε ενοχλούσε θα έπρεπε να του το κάνεις ξεκάθαρο" άλλαξε γρήγορα θέμα αλλά ήξερε ότι όταν έμενε μόνη θα έπρεπε να σκεφτεί προσεκτικά.\n"Δε μου αρέσει να χάνω".\n"Μπορείς και να μην έχανες. Μπορεί και να καταλάβαινε. Ότι σας λείπει. Αν το κρύβετε τόσο προσεκτικά, πώς να το καταλάβει; Αλλά ακόμα και να έχανες, ακόμα και να μην γινόταν αυτό που ήθελες, εσύ θα ήσουν σίγουρος ότι είχες προσπαθήσει".\n"Αυτό κάνεις κι εσύ;" την κοίταξε ξαφνικά. Κάθε φορούσε που την κάρφωνε με τα καταγάλανα μάτια του της θύμιζε πολύ τον πατέρα του. Του χαμογέλασε γλυκά, αλλά ήθελε να τον σκοτώσει για το σχόλιό του. Είχε πέσει διάνα. Η οξυδέρκεια αυτού του παιδιού ήταν μοναδική.\n"Προσπαθώ. Αλλά δεν είμαι εγώ το θέμα τώρα. Δεν είμαι εγώ που επέστρεψα από το σχολείο με δεύτερη αποβολή σε τόσο σύντομο διάστημα".\n"Δεν θέλω να ξαναγυρίσω στο βρωμοσχολείο. Μπορείς να μας κάνεις εσύ μαθήματα και να τελειώσω μαζί σου την τάξη και του χρόνου βλέπουμε" πρότεινε εκείνος.\n"Πρέπει να λύσουμε το πρόβλημα. Πες μου τι συμβαίνει, σε παρακαλώ. Ποιος σε ενοχλεί;".\n"Κανείς. Άσε με ήσυχο. Δε θέλω να μιλήσω".\n"Σου υπόσχομαι να προσπαθήσω να βοηθήσω χωρίς να σε κρίνω. Σου υπόσχομαι ότι θα σε ακούσω και θα σεβαστώ το πώς νιώθεις. Αλλά μην απομονώνεσαι. Ζεις σε ένα...εναλλακτικό περιβάλλον αλλά ζεις σε ένα περιβάλλον αγάπης και φροντίδας. Δε σε αγνοούμε. Δεν αδιαφορούμε. Όλοι θέλουμε για σένα να είσαι ευτυχισμένος. Σε αγαπάμε. Συγγνώμη αν δεν το ακούς συχνά. Αλλά σε αγαπάμε" επέμεινε. Δεν σήκωσε το κεφάλι του αλλά είδε τους μυς των ώμων του να σφίγγουν και να χαλαρώνουν. Ήταν πεπεισμένη ότι με μια δήλωση αγάπης θα τον έκανε να ανοιχτεί.\n"Ο πατέρας θα είναι έξαλλος" της είπε ψιθυριστά, ανοίγοντας ένα παραθυράκι.\n"Σίγουρα είναι, αλλά τον έχω καταφέρει και θα περιμένει λιγάκι μέχρι να μιλήσετε. Εντωμεταξύ του υποσχέθηκα ότι θα μιλήσουμε οι δυο μας και θα ήθελα να ξέρω ακριβώς τι συμβαίνει πριν μιλήσετε για να μπορώ να επέμβω αν χρειαστεί".\n"Κλόι, δεν πρόκειται να σου μιλήσω. Είναι κάτι...πολύ προσωπικό. Ξέρεις ότι έχω ένα πρόβλημα με έναν συμμαθητή μου. Ότι έχει πέσει ξύλο δυο φορές. Δε θα σου πω γιατί. Είναι κωλόπαιδο και δεν το μετανιώνω αλλά...."\n"Πρόσεχε τη γλώσσα σου!" του φώναξε.\n"Αυτό είναι το θέμα τώρα;".\n"Πάντα είναι θέμα το να είσαι ευγενικός".\n"Εδώ συζητάμε το λόγο που ξαναπήρα αποβολή επειδή έδειρα κάποιον και σε πειράζει που είπα τη λέξη κωλόπαιδο; Έχεις πλάκα, Κλόι" είπε παραιτημένος.\n"Σε λίγο θα πρέπει να τηλεφωνήσω στον πατέρα σου. Δε θέλω να του πω ότι αντί να μου μιλάς, μου κάνεις υποδείξεις".\n"Θα του μιλήσω εγώ και θα καταλάβει" είπε ο Απόλλωνας κοιτώντας έξω από το παράθυρο. Είχε πολύ κρύο και οι ειδήσεις έλεγαν ότι μπορεί να χιονίσει. "Μην στενοχωριέσαι εσύ"'.\n"Απόλλωνα, δε με αφήνεις να βοηθήσω. Δεν έχω κερδίσει την εμπιστοσύνη σου και αυτό με λυπεί αλλά το σέβομαι. Θα μιλήσεις με τον πατέρα σου όταν τηλεφωνήσει. Έχουν περάσει σχεδόν 3 ώρες. Ειλικρινά απορώ που δε μας έχει ενοχλήσει. Ελπίζω να μην έχει πάθει κάτι" μονολόγησε η Κλόι που πραγματικά παραξενευόταν με την ξαφνική μεταστροφή.\n"Μισώ τα Χριστούγεννα" είπε ο μικρός μελαγχολικά μετά από μια τεράστια σιωπή ενώ συνέχιζε να κοιτάει απέξω. Μέχρι που ένας δυνατός, μηχανικός ήχος και μια λάμψη στον ουρανό διέκοψε τις σκέψεις και των δύο.\nΑναρτήθηκε από Lovetaler στις 10:35 μ.μ. 2 σχόλια:\nΗ Κλόι κοίταξε το ημερολόγιο που είχε στον τοίχο της. Ήταν 20 Δεκεμβρίου. Σε δύο μέρες έκλειναν τα σχολεία και ξεκινούσαν οι χριστουγεννιάτικες διακοπές. Όλα στο κεφάλι της ήταν τελείως μπερδεμένα. Ο Απόλλωνας παρέμενε απόμακρος και η επίδοσή του στο σχολείο είχε αναπόφευκτα πέσει. Η Άρτεμη είχε αρχίσει να βαριέται στα μαθήματα μαζί της επειδή ο Απόλλωνας ήταν τόσο υποτονικός και δύσκολα υπήρχε ενέργεια στο μάθημα. Τα παιδιά δεν ήθελαν να κάνουν σχεδόν ποτέ κάτι μαζί. Ο πατέρας τους τηλεφωνούσε κάθε βράδυ απαρέγκλιτα στις 20.00 και τη ρωτούσε διάφορες λεπτομέρειες για την καθημερινότητα των παιδιών αλλά της είχε ξεκαθαρίσει ότι ήταν πολύ απασχολημένος με το πρότζεκτ του και επειδή αμέσως μετά την πρωτοχρονιά ήταν τα εγκαίνια και είχε πολλές εκκρεμότητες εννοείται (!) ότι δε σκόπευε να έρθει για γιορτές. Τα παιδιά το θεώρησαν φυσιολογικό και αυτό είναι που την στενοχώρησε πιο πολύ. Ο τρόπος που το δέχονταν χωρίς να αντιδρούν πια. Λες και ήταν κάτι που δεν μπορούσε να αλλάξει.\nΈτσι όπως είχαν έρθει τα πράγματα δεν μπορούσε να φύγει. Σκόπευε να επισκεφτεί για έκπληξη τους δικούς της μέσα στις γιορτές και μάλιστα είχε ρίξει και μια ματιά στα εισιτήρια αλλά η βόμβα της αποβολής του Απόλλωνα και οι μετέπειτα εξελίξεις έβαλαν φρένο στις σκέψεις της. Εφόσον ο πατέρας τους δε θα ερχόταν, δεν μπορούσε να τα αφήσει τα παιδιά μόνα, και μάλιστα μια τόσο φορτισμένη περίοδο.\n«Η σωστή παιδαγωγός δεν πρέπει να δένεται με τα παιδιά». Έτσι της έλεγε η αγαπημένη της καθηγήτρια στο πανεπιστήμιο. Η σωστή παιδαγωγός έπρεπε να κρατάει μια απόσταση ώστε να παίρνει τις σωστές αποφάσεις για τα παιδιά και τη σωστή στιγμή. Έπρεπε να μείνει εκεί και να περάσει Χριστούγεννα μαζί τους; Όχι. Τα παιδιά θεωρούσαν δεδομένο ότι θα λείπει. Ήξεραν ότι θα γιορτάσουν όπως κάθε χρόνο. Με το προσωπικό. Και με σύνδεση skype με τον πατέρα τους. Θα τους έδινε λάθος μήνυμα αν έμενε και τους πρόσφερε ένα πιο ζεστό χριστουγεννιάτικο κλίμα; Μια πιο στοργική αγκαλιά; Ναι. Αλλά θα το έκανε. Η επαγγελματική της ταυτότητα ερχόταν σε σύγκρουση με το προσωπικό της σύστημα αξιών. Ήθελε να μείνει και θα το έκανε. Τα αγαπούσε τα παιδιά. Αυτό θόλωνε δυστυχώς την κρίση της και μεροληπτούσε υπέρ τους αλλά δεν μπορούσε να τα σκέφτεται μόνα τους μέσα στις γιορτές. Απλά δεν μπορούσε.\nΤο είχε αποφασίσει εδώ και μερικές μέρες αλλά δεν το ήξερε κανείς στην Ελλάδα. Η μητέρα της και ο αδερφός της το ήξεραν βέβαια και παρόλο που γκρίνιαξαν λίγο, δέχτηκαν τους λόγους για τους οποίους εκείνη επέλεξε να μείνει. Ούτε στα παιδιά το είχε πει. Περίμενε να γυρίσουν σήμερα και θα τους το ανακοίνωνε. Ήλπιζε μόνο να χαίρονταν.\nΒγήκε στα μαγαζιά και αγόρασε πράγματα για χριστουγεννιάτικες κατασκευές. Προσπάθησε να βρει μερικά βασικά υλικά για αγγλικές συνταγές Χριστουγέννων και αγόρασε κάρτες για να γράψουν τα παιδιά στους συγγενείς τους στην Αγγλία. Θα της έστελναν εξπρές. Γύρισε σπίτι και πρόσθεσε μερικές μπάλες στο δέντρο που είχε στο σπίτι της. Αυτό στο κεντρικό κτίριο ήταν πολύ…άψυχο. Όλα τα στολίδια ήταν τέλεια. Σε χρωματική αρμονία και πανάκριβα. Έδειχναν σαν να τα είχε διαλέξει κάποιος διακοσμητής. Το δικό της είχε πολύχρωμα στολίδια που τα είχαν διαλέξει τα παιδιά σε διάφορες φάσεις. Έβλεπαν κάτι και το αγόραζαν. Μετά από μερικές μέρες πρόσθεταν κάτι άλλο. Έφτιαχναν κάτι στο σχολείο, το κρεμούσαν και αυτό. Το δέντρο τής είχε φέρει ο Βασίλης ένα απόγευμα μετά από εντολές του αφεντικού τους. Της άρεσε που την είχε σκεφτεί.\nΤο κινητό της δονήθηκε ξαφνικά και το έβγαλε μηχανικά από την τσάντα ενώ ξεκλείδωνε την πόρτα της.\n«Παρακαλώ;» είπε χωρίς να δει ποιος την καλούσε.\n«Πάλι! ΠΑΛΙ!» ούρλιαξε μια γνώριμη φωνή στο αυτί της.\n«Τι πάλι; Τι έγινε;» τον ρώτησε. Δεν τον είχε άκουσε ποτέ τόσο έξαλλο και δεν ήταν άνθρωπος που δεν άκουγες εύκολα τη φωνή του!\n«Λογικά σε λίγη ώρα έρχεται σπίτι. Πήραν πρώτα εμένα βέβαια. Τους είπα να μη διστάσουν να κάνουν αυτό που πρέπει. Θα πρέπει να βρούμε λύση» τον άκουγε να μιλάει αλλά δεν μπορούσε να καταλάβει ούτε λέξη.\n«Μιλήστε πιο αργά και εξηγείστε μου» τον παρότρυνε. Τον άκουσε να παίρνει μια βαθιά ανάσα.\n«Ο Απόλλωνας είναι στο γραφείο του διευθυντή πάλι. Τον απέβαλλαν ξανά. Δε θα επιστρέψει στο σχολείο πριν τις διακοπές. Ο Βασίλης θα περιμένει να πάει 15.00 για να πάρει και την Άρτεμη. Εντωμεταξύ ο γιος μου περιμένει στο γραφείο του διευθυντή. Ο γιος μου! Κατά τις 16.00 θα είναι εκεί και θέλω αμέσως να με πάρετε. ΑΜΕΣΩΣ!» της είπε σχεδόν σαν διαταγή. Βασικά αυτό ήταν.\n«Μπορείτε να μου πείτε τι ακριβώς έχει γίνει γιατί έχω μπερδευτεί και είμαι πολύ αναστατωμένη και με αυτό που ακούω και με τον τρόπο σας; Είναι καλά τα παιδιά;».\n«Ο Απόλλωνας έμπλεξε πάλι. Δεν ξέρω λεπτομέρειες. Πάρτε με όταν έρθει».\n«Σκοπεύετε να του μιλήσετε σε αυτό τον τόνο; Αν ναι, εγώ προσωπικά δε θα σας τηλεφωνήσω. Δε θα βγάλετε άκρη και θα τον εξαγριώσετε. Εδώ έχετε εκνευρίσει εμένα που δεν έχω κάνει κάτι» του είπε και μια βρισιά ξέφυγε από τα χείλη του. Η Κλόι σοκαρίστηκε.\n«Λυπάμαι αν σας εκνευρίζω αλλά κοντεύω να τρελαθώ και μόλις χτύπησα το πόδι μου σε μια καρέκλα…» απολογήθηκε εκείνος κάπως.\n«Λυπάμαι. Είστε καλά; Πονάτε;» τον ρώτησε όλο άγχος. Δεν ήθελε να πονάει. Ακόμα το πόδι του δεν ήταν καλά.\n«Δεν είμαι εγώ το θέμα» της το ξέκοψε απότομα. «Απλά καλέστε με όταν έρθει ο γιος μου» της επανέλαβε και το έκλεισε. Η Κλόι ένιωσε σαν να κρατούσε στα χέρια της μια βόμβα. Αλλά έπρεπε να κόψει το σωστό καλώδιο.\nκεφάλαιο 26- σαν ρολόι...\nΟ Απόλλωνας περνούσε την πιο δύσκολη φάση που είχε δει η Κλόι και πολύ φοβόταν ότι ήταν η πιο δύσκολη γενικά. Είχε τρεις μέρες να φάει παραπάνω από δύο μπουκιές. Η Κλόι δειπνούσε επίτηδες μαζί με τα παιδιά μεσημέρι και βράδυ για να έχει το νου της αλλά το παιδί, παρά τις παροτρύνσεις της, δεν άνοιγε το στόμα του να φάει.\nΣτο σχολείο δεν ήθελε καν να πάει και τις δύο πρώτες μέρες προφασίστηκε πονόκοιλο και έμεινε σπίτι. Την Τρίτη μέρα έγραφε ένα διαγώνισμα και πήγε. Φυσικά πάτωσε. Εντωμεταξύ η Άρτεμις είχε κλειστεί κι εκείνη στον εαυτό της, μάλλον σε κάποια σιωπηρή συμπαράσταση στον αδερφό της.\n«Σε λίγο θα τηλεφωνήσει και ο πατέρας σας» τους είπε ενώ βρίσκονταν και οι τρεις στο σπιτάκι. Θεωρητικά μελετούσαν, αλλά μόνο εκείνη προσπαθούσε. Τα παιδιά είτε κοπανούσαν ρυθμικά το μολύβι πάνω στο τραπέζι είτε χασμουριόντουσαν.\n«Εμείς μιλήσαμε το μεσημέρι που γυρίσαμε από το σχολείο» είπε η Άρτεμις βαριεστημένα.\n«Βασικά εσύ μίλησες» είπε ο Απόλλωνας. Δεν έκρυβε τη δυσαρέσκειά του με τον πατέρα του αλλά η Κλόι δε ρωτούσε γιατί. Υπέθετε ότι είχε να κάνει με τον τσακωμό.\n«Από εμένα είστε ελεύθεροι και ελπίζω αύριο να έχετε πιο πολλή όρεξη. Έχω κανονίσει να έρθει μια φίλη εδώ και να κάνουμε γιόγκα» τους είπε. Ο Απόλλωνας βόγγηξε.\n«Αυτό μας έλειπε τώρα» είπε αλλά η Κλόι δεν έδωσε συνέχεια. Τα παιδιά έφυγαν βιαστικά και εκείνη κοίταξε το κινητό της. Ήταν 20.02. Από στιγμή σε στιγμή θα της τηλεφωνούσε.\n«Έφυγαν;» άκουσε τη φωνή του με το που πάτησε το πλήκτρο αποδοχής κλήσης. Δεν ήταν μεγάλος φαν των ευγενικών χαιρετισμών.\n«Μόλις» απάντησε κι εκείνη εξίσου κοφτά. Το αφεντικό της προτιμούσε να της μιλάει όταν έλειπαν τα παιδιά για να είναι πιο ελεύθερη να του λέει την αλήθεια.\n«Πώς είναι σήμερα;» τη ρώτησε χωρίς περιστροφές. Κάπως έτσι κινούνταν όλες τους οι συζητήσεις όσες μέρες είχαν ξεκινήσει αυτή την καθημερινή επικοινωνία-μαρτύριο.\n«Η Άρτεμις είναι λίγο υποτονική. Δεν είναι κάπου καλεσμένη το Σαββατοκύριακο και έχει λίγα νεύρα αλλά δεν το δείχνει. Ο Απόλλωνας…τα ίδια» του είπε.\n«Είχαμε μακαρόνια με κιμά και έφαγε μια πιρουνιά και λίγο παρμεζάνα με μαύρο ψωμί. Η Άρτεμις έφαγε κανονικά» τον ενημέρωσε.\n«Με το σχολείο; Κάποια εξέλιξη;» τη ρώτησε.\n«Δεν έχουν κάποιο τεστ και διάβασαν για αύριο αλλά δεν έχουν κέφι. Εσείς μιλήσατε ξανά με τον διευθυντή;».\n«Ναι. Οι γονείς του άλλου παιδιού δεν έχουν δώσει συνέχεια και έτσι το σχολείο δε θα το τραβήξει άλλο. Αλλά με ενημέρωσαν ότι αν ξαναμπλέξει σε καβγά θα πρέπει να τον αποβάλλουν πιο πολλές μέρες και την τρίτη φορά θα αποβληθεί μόνιμα».\n«Κατανοητό» είπε εκείνη σκεπτική. Έτσι έπρεπε να γίνει αλλά δεν της άρεσε που ο Απόλλωνας είχε γίνει αντικείμενο τέτοιων συζητήσεων.\n«Ανέφερε κάτι για το περιστατικό; Δεν ξέρω τι να υποθέσω. Κοντεύω να τρελαθώ από τότε που το έμαθα» της είπε για πολλοστή φορά. Τον πίστευε ότι ανησυχούσε αλλά δε συμφωνούσε με τον τρόπο διαχείρισης.\n«Δεν είναι ακόμα έτοιμος. Θα μιλήσει όταν θέλει να μιλήσει. Το σέβομαι αυτό. Και εκείνος σέβεται ότι τον περιμένω. Γιατί ξέρει ότι τον περιμένω» του είπε σοβαρά.\n«Τι έχω κάνει λάθος;» αναρωτήθηκε εκείνος και για πρώτη φορά κατέβασε την πανοπλία του. Ήταν πραγματικά θλιμμένος. Δεν μπορούσε παρά να τον συμπονέσει.\n«Είναι η εφηβεία και ίσως και η απουσία μητέρας και ίσως είμαι κι εγώ λίγο ελαστική και…» το μονόλογό της διέκοψε το γέλιο του.\n«Λυπάμαι αν σας έφερα σε τόσο δύσκολη θέση με την απελπισία μου που χρειάστηκε να βρείτε ψεγάδι στον εαυτό σας» συνέχισε να γελάει. Γέλασε κι εκείνη με το σχόλιό του.\n«Δε θεωρώ ότι είμαι τέλεια» τον διαβεβαίωσε. «Η δουλειά που κάνω συνεχώς με φέρνει αντιμέτωπη με τις αποτυχίες μου. Ξέρω λίγο καιρό τον Απόλλωνα αλλά αυτό που έγινε το νιώθω και δική μου ευθύνη».\n«Αν συμβεί τίποτα μη διστάσετε να μου τηλεφωνήσετε» της είπε. «Αλλιώς, μιλάμε αύριο στις 20.00».\n«Σχετικά με αυτό…» προσπάθησε.\n«Αύριο στις 20.00 είπα» είπε και το έκλεισε.\nκεφάλαιο 25-δώρο στα σκουπίδια\nΈφυγε. Η Κλόι δεν το πίστευε ότι τελικά θα συνέβαινε, αλλά έφυγε. Γέμισε μια βαλίτσα, τους αποχαιρέτισε όλους με ένα λουκούλλειο γεύμα με καλεσμένους τον φίλο του τον Κώστα και την οικογένειά του, καθώς και όλο το προσωπικό του σπιτιού, πήρε και τον Βασίλη μαζί του για μερικές μέρες μέχρι να τακτοποιηθεί, και έφυγε. Δεν μίλησαν πολύ μετά από εκείνο το βράδυ και ίσως έτσι ήταν για καλύτερα. Δεν είχε κάτι να του πει και προφανώς ούτε κι εκείνος. Όλο αυτό ήταν τόσο μπερδεμένο. Δεν ήταν σε θέση να σκεφτεί καθαρά και να αξιολογήσει την κατάσταση.\nΕντωμεταξύ προέκυψαν διάφορα μέσα στις πρώτες δέκα μέρες της απουσίας του. Ο Απόλλωνας έμπλεξε σε έναν καβγά στο σχολείο και αποβλήθηκε για μία μέρα. Αν και δεν ήταν εκείνος που υποκίνησε το περιστατικό, η Κλόι τον έβαλε τιμωρία για μία βδομάδα να μην παίξει βιντεοπαιχνίδια και να μη βγει βόλτα. Δε φάνηκε να τον πειράζει. Το μόνο που τον πείραξε ήταν που του στέρησε και το κινητό.\nΗ Άρτεμη είχε πάρει δύο απανωτά Β σε τεστ γαλλικών. Η Κλόι δε μιλούσε γαλλικά και δεν μπορούσε να τη βοηθήσει και ίσως έπρεπε να σκεφτούν την πιθανότητα να βρουν κάποια καθηγήτρια για μερικά μαθήματα. Αλλά δεν ήθελε να του τηλεφωνήσει και να τον ρωτήσει. Δεν ήταν έτοιμη να ακούσει τη φωνή του.\nΟ κύριος Τόμας πέρασε μια άσχημη ίωση και έμεινε τρεις μέρες στο κρεβάτι. Η Κλόι αναγκάστηκε να μαγειρέψει 2 φορές για τα παιδιά μιας και τα κορίτσια στο σπίτι ήταν πολύ απασχολημένα με την καθαριότητα μιας. Μέσα σε όλα, είχε σπάσει ένας σωλήνας και είχαν πλημμυρίσει στο πάνω μπάνιο. Γενικά όλα πήγαιναν κατά διαβόλου. Λες και πήρε μαζί του κάθε θετική ενέργεια.\nΤο μόνο ευχάριστο ήταν ότι ο αδερφός της είχε πάρει άριστους βαθμούς και ήταν σχεδόν σίγουρο ότι θα έσκιζε στις εξετάσεις. Το μέλλον του προδιαγραφόταν λαμπρό και θα έκανε ό,τι περνούσε από το χέρι της για να τον βοηθήσει. Κι ας έπρεπε να καταπνίγει όσα σκέφτεται και όσα ένιωθε. Ο αδερφός της και η μητέρα της άξιζαν κάθε θυσία.\nΕίχε βγει μια βόλτα στην παλιά πόλη για να αγοράσει λίγα μπισκότα και φρέσκα φρούτα για το σπιτάκι όταν το βλέμμα της τράβηξε μια βιτρίνα με είδη δώρων. Ανάμεσα σε διάφορα υπέροχα αντικείμενα, είχε μια κασετίνα βελούδινη με μαύρα μολύβια με μηνύματα πάνω. Μηνύματα σχετικά με το σχέδιο και την αρχιτεκτονική. Ενστικτωδώς ακούμπησε το δώρο του γύρω από το λαιμό της. Συλλάμβανε τον εαυτό της να το κάνει πολύ συχνά. Μπήκε στο κατάστημα και αγόρασε τα μολύβια χωρίς να το σκεφτεί πολύ. Δεν ήξερε αν θα του τα έδινε ποτέ και σε τι περίσταση, αλλά δεν ήθελε να τα αφήσει εκεί, και να τα πάρει κάποιος άλλος.\nΤο κινητό της δονήθηκε στην τσέπη της την ώρα που έβγαινε από τα κατάστημα με κατεύθυνση την κεντρική πλατεία. Εκεί κάπου είχε κλειδώσει το ποδήλατό της. Είχε φοβερό κρύο αλλά απολάμβανε αυτή τη βόλτα. Ο αριθμός στην οθόνη ήταν άγνωστος. Το σήκωσε.\n«Παρακαλώ;» είπε αλλά κανείς δεν απάντησε. Άκουγε ένα βουητό. Μάλλον ήταν λάθος.\n«Παρακαλώ;» επανέλαβε μερικές φορές. Λίγο πριν το κλείσει, άκουσε μια οικεία φωνή. Αλλά και μαγική ταυτόχρονα.\n«Δεσποινίς Σενέλ, ελπίζω να μη σας ενοχλώ» της είπε το αφεντικό της, και πριν προλάβει καν να του απαντήσει συνέχισε να τη βομβαρδίζει. «Κατ’ αρχήν καλά είμαι, σας ευχαριστώ για το ενδιαφέρον. Και επίσης, το γεγονός ότι λείπω δε σημαίνει ότι δεν πρέπει να ενημερώνομαι για την πορεία των παιδιών. Ο κύριος Τόμας με ενημέρωσε και ελπίζω να υπερέβαλε, ότι ο Απόλλωνας πήρε αποβολή; Και δε με ενημερώσατε;» της φώναξε. Η Κλόι έμεινε να κοιτάζει με ανοιχτό το στόμα το χέρι της που κρατούσε το σακουλάκι με το δώρο. Ο άνθρωπος είχε θράσος. Και τι της είχε πει ακριβώς στην αρχή; Ότι έπρεπε να τον πάρει να τον ρωτήσει αν είναι καλά; Αν είναι δυνατόν. Θα ήταν κάτι τέτοιο πρέπον; Τι ήταν; Φιλαράκια;\n«Δεν υπερέβαλε. Ο Απόλλωνας πήρε ημερήσια αποβολή επειδή ενεπλάκη σε έναν τσακωμό. Δεν έφταιγε αυτός. Με διαβεβαίωσε και τον πιστεύω».\n«Αυτό πότε συνέβη; Γιατί δεν ενημερώθηκα;» συνέχισε να φωνάζει.\n«Συνέβη πριν από τέσσερις μέρες και δεν σας ενημέρωσα γιατί έκρινα ότι είναι και αυτό ένα από τα πράγματα που έπρεπε να χειριστώ προσωπικά».\n«Κακώς κρίνατε» της είπε. Κι εσείς κακώς φύγατε, σκέφτηκε να του πει. Συγκρατήθηκε.\n«Με συγχωρείτε. Δεν είναι ότι σας παρακάμπτω, αλλά διαχειρίζομαι εδώ και καιρό διάφορες κρίσεις με τα παιδιά και δε θέλω να σας απασχολώ» δικαιολογήθηκε."Είναι η γραμμή του κυρίου Τόμας. Αυτός με παρότρυνε να μην το κάνω και αυτή τη φορά. Τώρα γιατί σας ενημέρωσε εκείνος, πρέπει να το συζητήσετε μαζί του". Είχε δίκιο εν μέρει, αλλά και άδικο.\n«Μπορείτε να με απασχολείτε όσο θέλετε για τα παιδιά μου, δεσποινίς! Ειδικά για κάτι τόσο σοβαρό. Μίλησα και με τον μικρό. Δε με νοιάζει τι λέει και αν φταίει. Δεν ανέχομαι να είναι βίαιος. Ελπίζω να είστε κι εσείς εξίσου αυστηρή».\n«Αν ισχύει ότι προσπάθησε να υπερασπιστεί ένα φίλο του τότε ίσως δε μιλάμε για βία».\n«Όχι ακριβώς, αλλά…»\n«Τι αλλά; Έπρεπε να καλέσει βοήθεια. Όχι να ανταλλάζει γροθιές σαν μποξέρ. Ο γιος μου! Πού τα είδε αυτά απορώ!» αναρωτήθηκε.\n«Είναι έφηβος. Δεν ελέγχει καλά την κρίση και τον θυμό του. Εδώ υπάρχουν ενήλικες που δεν μπορούν να το κάνουν» είπε, λίγο πιο ειρωνικά από όσο σκόπευε.\n«Παρακάμπτω το σχόλιο και επανέρχομαι στο πρόβλημα. Είμαι πραγματικά απογοητευμένος από τον γιο μου. Θέλω να είστε αυστηρή. Το ίδιο θα είμαι κι εγώ. Δεν πρέπει να καταλάβει ότι επιτρέπεται να φέρεται έτσι. Η δουλειά σας είναι να του διδάξετε τη σωστή συμπεριφορά» την αποτελείωσε.\n«Και η δική σας ποια είναι; Να λείπετε;» τον ρώτησε. Δεν κρατήθηκε. Πραγματικά δεν κρατήθηκε.\n«Πώς τολμάτε να μου μιλάτε έτσι;» τη ρώτησε. Τον άκουγε να βράζει. «Πάλι τα ίδια;».\n«Ελπίζω το περιστατικό βίας να ήταν τυχαίο γεγονός και μεμονωμένο. Ελπίζω να μην είναι απλά η έκφραση άλλων, πιο σκοτεινών συναισθημάτων που μπορεί να νιώθει το παιδί» του είπε.\n«Όπως;» την παρότρυνε.\n«Εγκατάλειψη, μοναξιά, θυμό» τον πυροβόλησε.\n«Δικαιολογίες» είπε εκείνος μετά από μια τεταμένη σιωπή.\n«Διαχειρίζομαι την κρίση όπως μπορώ και αν έχετε κάποια καλύτερη ιδέα, μπορείτε να έρθετε να τη συζητήσουμε από κοντά» τον προκάλεσε ξανά.\n«Έχω μια καλύτερη ιδέα» τον άκουσε να χαμογελάει. «Από σήμερα και για όσες μέρες θα λείπω, κάθε μέρα στις 20.00 θα μιλάμε στο τηλέφωνο και θα με ενημερώνετε αναλυτικά για την πορεία των παιδιών. Καλή συνέχεια και λιγότερη γλώσσα την άλλη φορά» της είπε και το έκλεισε.\nΑναρτήθηκε από Lovetaler στις 11:05 π.μ. 5 σχόλια:\nκεφάλαιο 24-κ η ατμοσφαιρα ηλεκτρισμενη\n«Λυπάμαι που σας το ανακοινώνω τόσο απότομα, αλλά πρέπει να γυρίσω στη δουλειά μου» της εξήγησε όταν έμειναν μόνοι. Θα έλεγες ότι ο τόνος του ήταν σχεδόν απολογητικός, αν δεν ήξερες τη φύση της σχέσης τους. Είχαν δειπνήσει σε μια αμήχανη σιωπή και στη συνέχεια της είχε ζητήσει να συζητήσουν κατ’ ιδίαν. Τα παιδιά είχαν αποσυρθεί στα δωμάτιά τους και εκείνοι βρίσκονταν στην βιβλιοθήκη. Κάθονταν σε δύο αντικριστές δερμάτινες πολυθρόνες και εκείνος έπινε κόκκινο κρασί. Εκείνη δεν είχε όρεξη για τίποτα. Κρατούσε ένα ποτήρι που της είχε προσφέρει, αλλά δεν είχε προσέξει καν τι είχε μέσα. «Να ρίξω μερικά κούτσουρα γιατί η φωτιά πάει να σβήσει» είπε απότομα και σηκώθηκε. Αναμόχλευσε λίγο τα ξύλα στο τζάκι και πρόσθεσε ένα ακόμα. Ο χώρος φώτισε απότομα. Η Κλόι περίμενε υπομονετικά. Δεν ήξερε τι να πει και τι να κάνει άλλωστε.\n«Ελπίζω να συνεχίσετε να προσέχετε τα παιδιά εν τη απουσία μου» είπε χαμογελαστός εκείνος όταν ξανακάθισε απέναντί της, σε μια προσπάθεια να προωθήσει τη συζήτηση.\n«Φυσικά, κύριε. Θα συνεχίσω να φροντίζω τα παιδιά όσο καλύτερα μπορώ» τον διαβεβαίωσε και αυτό σκόπευε να κάνει. Αυτό είχε προσληφθεί να κάνει. Και της άρεσε η δουλειά της.\n«Θα πρέπει να συνεννοηθούμε για μερικά πράγματα πριν φύγω» της είπε. Η Κλόι έσμιξε τα φρύδια. Δεν είχε ιδέα τι σκόπευε να της πει. «Να κανονίσουμε μερικά οικονομικά θέματα που αφορούν στην πρόσληψή σας, να αποφασίσουμε αν τα παιδιά θα πάνε σε κάποια κατασκήνωση στην Αγγλία το καλοκαίρι, να κανονίσουμε το χριστουγεννιάτικο τραπέζι και….»\n«Τι είπατε;» είπε η Κλόι. Κόντεψε να πνιγεί. «Δε…δε θα είστε εδώ για τις γιορτές;». Πήρε βαθιές ανάσες. Μία, δύο, τρεις…\n«Ποτέ δεν είμαι εδώ τις γιορτές. Και φέτος τα πράγματα έχουν μείνει πίσω. Δεν ωφελεί να φύγω τέλη Νοεμβρίου και να ξαναγυρίσω σε μερικές βδομάδες» την ενημέρωσε. Έτσι απλά. Την έκανε έξω φρενών και γενικά ήταν ένα συγκρατημένο άτομο. Πώς το κατάφερνε τόσο εύκολα;\n«Μα η Ιταλία είναι δίπλα. Αν πάρετε το ελικόπτερο θα είστε εδώ σε δύο ώρες. Δεν μπορεί να μην έρθετε να περάσετε τις γιορτές με τα παιδιά σας» προσπάθησε. Για χάρη των παιδιών βέβαια.\n«Τα παιδιά έχουν συνηθίσει στην απουσία μου».\n«Μα είναι γιορτές! Νομίζετε ότι με ένα δώρο θα γεμίσει το κενό της απουσίας σας;»\n«Δεν εξέφρασαν κάποιο παράπονο. Έχουν γλώσσα αν θυμάμαι καλά» της χαμογέλασε! Ο θρασύτατος.\n«Δεν θα το εξέφραζαν ποτέ σε εσάς».\n«Μήπως το εξέφρασαν σε εσάς;» την προκάλεσε.\n«Ξέρουν ότι είναι σημαντική δουλειά. Θέλω να τους δίνω ένα θετικό παράδειγμα. Τα παιδιά έχουν μάθει στην αξία της προσπάθειας».\n«Και την αξία της οικογένειας πότε θα τη μάθουν;» είπε και δαγκώθηκε. Δυστυχώς με αυτή τη σειρά.\n«Μιλάτε πολύ,,,παθιασμένα, δεσποινίς» της είπε κοφτά. Την κοίταξε για λίγο αλλά δε σταμάτησε. «Δεν το συνηθίζετε» πρόσθεσε. Η Κλόι προσπάθησε να ηρεμήσει τις σκέψεις της και να ελέγξει τα λόγια που έβγαιναν από το στόμα της. Μάταια.\n«Είναι επειδή θεωρώ όλο αυτό τελείως άδικο για τα παιδιά».\n«Βάζετε τα παιδιά ασπίδα» της είπε και την άφησε για λίγο βουβή. Τι συζητούσαν ακριβώς;\n«Ο Απόλλωνας και η Άρτεμη δεν θα εξέφραζαν ποτέ ανοιχτά πώς νιώθουν. Έτσι έχουν συνηθίσει. Να μην ανοίγονται. Ακόμα και σε μένα. Αλλά σίγουρα δεν απολαμβάνουν αυτή την κατάσταση. Δεν μπορεί να μην είδατε πόσο άλλαξαν στο διάστημα που μείνατε μαζί μας. Μαζί τους» διόρθωσε γρήγορα αλλά όχι αρκετά γρήγορα. Ανασήκωσε τα φρύδια του.\n«Επαναλάβατε, παρακαλώ» την προέτρεψε.\n«Τα παιδιά δεν εκφράζονται αλλά θα τα πειράξει αν φύγετε και ειδικά αν λείπετε τις γιορτές».\n«Τα παιδιά» επανέλαβε εκείνος.\n«Τα παιδιά» επανέλαβε και εκείνη. Τον κοίταξε. Την κοίταξε. Δε μιλούσε κανείς. Αλλά λέγονταν πολλά.\n«Υπάρχει κάτι άλλο που πρέπει να λάβω υπόψη μου;» τη ρώτησε τελικά. Η Κλόι δεν απάντησε αμέσως. Εκείνος περίμενε.\n«Νομίζω πως έχω πει όσα θα ήθελα» ψέλλισε αδύναμα η Κλόι.\n«Καλώς, δεσποινίς» είπε το αφεντικό της. Η Κλόι τον κοίταξε φευγαλέα. Έδειχνε σκεπτικός. Δεν ήταν και σίγουρη όμως. Ίσως ήταν και κάτι άλλο. Σηκώθηκε όταν κατάλαβε ότι η συζήτηση είχε φτάσει στο τέλος της. Εκείνος της έτεινε το χέρι. «Θα σκεφτώ όσα μου είπατε» της είπε βλοσυρός. «Και όσα δε μου είπατε» συμπλήρωσε αθόρυβα ενώ εκείνη έκλεινε την πόρτα της βιβλιοθήκης πίσω της.\nΑναρτήθηκε από Lovetaler στις 11:55 μ.μ. 2 σχόλια:\nκεφάλαιο 23-έπεσε δουλειά\nΗ ζωή επέστρεψε στους φυσιολογικούς της ρυθμούς και αυτό έδωσε στην Κλόι την ευκαιρία να πάρει μια ανάσα και να ανασυνταχθεί. Μετά από εκείνη τη νυχτερινή επίσκεψη, αποσυντονίστηκε τελείως. Είχε χάσει την ικανότητά της να συγκεντρώνεται και σκεφτόταν συνέχεια αυτό που φορούσε γύρω από το λαιμό της. Έπιανε τον εαυτό της να το αγγίζει αφηρημένη.\n"Κλόι, άκουγες τίποτα;" άκουσε τον Απόλλωνα να λέει και αναγκάστηκε να σταματήσει να σκέφτεται για άλλη μια φορά πράγματα άσχετα με τη δουλειά της. Ο Απόλλωνας κάτι της έλεγε και εκείνη είχε πάλι αφαιρεθεί. Αυτό ήταν ανεπίτρεπτο.\n"Συγγνώμη, κάτι σκεφτόμουν" είπε ειλικρινά και κοκκίνισε. "Πες μου πάλι. Θα πάτε μια σχολική εκδρομή και σας ζήτησαν να ετοιμάσετε μια παρουσίαση για όσα πρόκειται να δείτε. Σωστά;" μέχρι εκεί είχε ακούσει.\n"Ναι, αλλά μετά είπα ότι βαριέμαι να το κάνω και ότι θα σου ήμουν ευγνώμων αν το κάνεις εσύ" της χαμογέλασε με ένα αστραφτερό χαμόγελο που είχε δει σε άλλον έναν άνθρωπο μόνο. "Σε παρακαλώ" της είπε ικετευτικά και ένωσε τις παλάμες του σε ικεσία.\n"Δε θα σου πάρει πάνω από 1 ώρα να συλλέξεις τα στοιχεία αν σε βοηθήσω και θα κάνουμε ένα powerpoint. Σιγά την υπόθεση. Από το να με παρακαλείς γονυπετής, καλύτερα να ανασκουμπωθείς, Απόλλωνα" του είπε αυστηρά. Ο μικρός χαμογέλασε και πάλι.\n"Δεν κατάλαβα λέξη αλλά υποθέτω ότι σημαίνει ότι δε θα με βοηθήσεις" της είπε και η Κλόι γέλασε. Η Άρτεμις εντωμεταξύ διάβαζε για ένα τεστ γεωγραφίας και σε κάθε παράγραφο βογγούσε. Μισούσε αυτό το μάθημα επειδή η δασκάλα της ήταν πολύ αυστηρή. Η Κλόι βοηθούσε όσο μπορούσε αλλά οι απαιτήσεις της γυναίκας ήταν καμιά φορά παράλογες. Η Άρτεμις είχε εύθραυστη ψυχολογία και έκανε ένα βήμα μπροστά και δύο πίσω.\n"Καμιά φορά νιώθω ότι αν δεν ήμουν εγώ εδώ δε θα διαβάζατε καθόλου" τους είπε.\n"Θα παίζαμε βιντεοπαιχνίδια όμως" είπε ο Απόλλωνας με το γνωστό οξύ του τόνο.\n"Και αυτό πώς ακριβώς θα σε βοηθήσει σε δέκα χρόνια από τώρα που θα ψάχνεις για δουλειά;" επέμεινε η Κλόι για εκατοστή φορά. Το είχαν συζητήσει πολλές φορές αυτό το θέμα. Ο Απόλλωνας δεν είχε καμιά ανασφάλεια σχετικά με το μέλλον, κάτι που δυστυχώς πήγαζε από την αντίληψή του ότι το μέλλον του ήταν στρωμένο με ροδοπέταλα λόγω της οικονομικής τους επιφάνειας και των γνωριμιών του πατέρα του και των παππούδων του στην Αγγλία.\n«Μπορεί να γίνω προγραμματιστής βιντεοπαιχνιδιών. Δεν ξέρεις ποτέ» της είπε αν και ήξερε καλά ότι η Κλόι δεν περίμενε ποτέ να τον δει σε μια τέτοια θέση. Ο Απόλλωνας δεν είχε κάποια ιδιαίτερη κλίση στους υπολογιστές. Μόνο έπαιζε. Δεν ασχολιόταν περεταίρω.\n«Δεν μπορώ να ακολουθήσω τον συνειρμό σου οπότε ας το αφήσουμε το θέμα γιατί προσπαθείς να με προκαλέσεις» είπε η Κλόι. «Ας ολοκληρώσουμε επιτέλους το διάβασμά σας μήπως και μας μείνει λίγος χρόνος να πάμε καμιά βόλτα» ξεφύσησε. Ο Βασίλης είχε ελεύθερο το αυτοκίνητο το απόγευμα και ήταν ευκαιρία να πάνε σινεμά ή κάτι τέτοιο όλοι μαζί.\n«Δεν γίνεται να βγούμε σήμερα, Κλόι» είπε η Άρτεμη, πάντα διστακτικά. «Ο μπαμπάς φεύγει μεθαύριο και θέλει και απόψε και αύριο το βράδυ να το περάσουμε μαζί» ολοκλήρωσε την πρόταση που έκοψε την καρδιά της Κλόι στα δύο. Δεν ήταν σίγουρη ότι είχε ακούσει καλά. Ήλπιζε να μην είχε ακούσει καλά.\n«Πότε θα φύγει;» ρώτησε όσο πιο φυσικά μπορούσε. Ήλπιζε να μην καταλάβουν τα παιδιά ότι κατέρρεε συναισθηματικά.\n«Την Παρασκευή το πρωί» είπε ο Απόλλωνας. «Δεν σου το είπε;».\n«Δεν με ενημερώνει για τα σχέδιά του» είπε προσπαθώντας να συγκρατήσει το αίσθημα απόρριψης που την πλημμύριζε. Δεν είχε λόγο να νιώθει έτσι. «Επίσης, έχω να τον δω τέσσερις μέρες. Από τη μέρα που γύρισε. Υποθέτω ότι είναι απασχολημένος και δεν τον ενοχλώ» τους είπε και το εννοούσε.\n«Και σε εμάς, μη νομίζεις, χθες το βράδυ το ανακοίνωσε. Λέει ότι θέλει να είναι στα εγκαίνια του έργου του και ότι έχει μείνει πίσω και τα γνωστά του πατέρα» είπε ο Απόλλωνας. Σπάνια το παιδί εξέφραζε ανοιχτά την πικρία του για την απουσία του πατέρα του και αυτή ήταν μια από αυτές.\n«Και…το πόδι του;» η Κλόι προσπάθησε από κάπου να πιαστεί αλλά μάταια. Ήξερε ότι τον τελευταίο καιρό κινείτο πολύ πιο άνετα. Φορούσε πια μια ειδική μπότα και δεν είχε ανάγκη από πατερίτσα αλλά σίγουρα ήθελε φυσιοθεραπείες.\n«Θα συνεχίσει εκεί τις θεραπείες. Έχει βρει ήδη γιατρό. Ρώτησα και εγώ» είπε η μικρή. Η Κλόι χαμογέλασε νευρικά. Κάτι έπρεπε να κάνει.\n«Σε κάθε περίπτωση, ήταν ωραία που έμεινε εδώ τόσο καιρό. Δεν έχει ξαναμείνει τόσο μεγάλο διάστημα. Θα ξανάρθει σύντομα υποθέτω» είπε ο Απόλλωνας ανάλαφρα, αλλά η Κλόι δεν ξεγελάστηκε.\n«Μακάρι» είπε η Άρτεμη γλυκά. Τα παιδιά είχαν έρθει κοντά με τον πατέρα τους το διάστημα που είχε μείνει εδώ και ήταν κρίμα που έπρεπε να φύγει αλλά η Κλόι δεν μπορούσε να κάνει κάτι.\n«Μου είπε ότι θα σου το ανακοινώσει απόψε, στο δείπνο» είπε ο Απόλλωνας. Η Κλόι είχε να φάει στο σπίτι από τη μέρα που γύρισε το αφεντικό της. Γενικά απέφευγε να πηγαίνει αν δε την καλούσαν. Αλλά το αποψινό, την έβγαλε από τα νερά της.\n«Δεν είχα ιδέα. Απορώ γιατί θεωρείτε όλοι δεδομένο ότι δεν έχω κανονίσει κάτι» είπε η Κλόι τάχαμ πειραγμένη.\n«Αφού ξέρω ότι τα βράδια πλέκεις» γέλασε ο Απόλλωνας.\n«Με ξέρεις πολύ καλά» του τσίμπησε το μάγουλο και προς μεγάλη της έκπληξη δεν τραβήχτηκε. Τα παιδιά τής έφτιαχναν πάντα το κέφι, παρόλο που τώρα ένιωθε μουδιασμένη με τα νέα. Δεν είχε λόγο να νιώθει έτσι. Ούτε να νιώθει τόσο άβολα που θα τον συναντούσε απόψε. Έπρεπε απλά να βρει έναν τρόπο να περιορίσει την εκδήλωση των συναισθημάτων της και όλα θα πήγαιναν καλά. Γύρισε προς το μέρος των παιδιών. Μιλούσαν για κάτι που είχε γίνει στο σχολείο. Έδειχναν ήρεμα. Της άρεσε η παρέα τους. Θα είχε τα παιδιά παρέα όσο θα περίμενε, σκέφτηκε. Γιατί σίγουρα, θα περίμενε.\nΑναρτήθηκε από Lovetaler στις 10:33 μ.μ. Δεν υπάρχουν σχόλια:\nκεφάλαιο 22-μικρακι αλλα καλο\nΔεν μπορούσε να κοιμηθεί. Φυσικά και δεν μπορούσε να κοιμηθεί. Μια καταιγίδα συναισθημάτων την έκαναν να στριφογυρίζει στο κρεβάτι για αρκετή ώρα μετά. Δεν μπορούσε να βάλει σε τάξη τις σκέψεις της. Τα παράξενα συναισθήματα που ένιωθε κάθε φορά που έβλεπε ή σκεφτόταν το αφεντικό της ήταν ένα μέρος μόνο του προβλήματος. Το άλλο μέρος ήταν το αίσθημα ανεπάρκειας που ένιωθε σε σχέση με εκείνον. Είχε αποδεχτεί ότι ήταν μια απλή κοπέλα, με θετικά χαρακτηριστικά, αλλά δεν είχε αυτή τη…λάμψη που είχαν άλλες γυναίκες. Μέχρι στιγμή ποτέ δεν την ενοχλήσει αυτό. Αλλά τον τελευταίο καιρό ένιωθε πολύ υποδεέστερη, πολύ λίγη και πολύ ανεπαρκής. Αναγνώριζε ότι δεν υπήρχε κανένας λόγος να νιώθει έτσι και ότι έκανε τη δουλειά για την οποία είχε προσληφθεί με επιτυχία, αλλά δεν μπορούσε να μη σκέφτεται ότι οι άνθρωποι στο κεντρικό σπίτι, μερικά μέτρα μακριά, ήταν μίλια μακριά της.\nΑναρωτιόταν τι δώρα είχε φέρει. Υπέθετε κάποιο γκάτζετ για τον Απόλλωνα, μια κούκλα για τη μικρή και ίσως ένα φουλάρι για τη Σεσίλια ή ένα κουτί με σοκολατάκια. Ποιος ξέρει. Θα είχε αφιερώσει χρόνο για όσους αγαπούσε, ίσως και για τον κύριο Τόμας και τα κορίτσια, σίγουρα για τον Βασίλη.\nΟ χαρακτηριστικός χτύπος στην πόρτα της ακούστηκε και πάλι. Τρόμαξε μέσα στη νύχτα. Κοίταξε το ρολόι της. Ήταν περασμένες δέκα. Σηκώθηκε από το κρεβάτι γρήγορα και έσπευσε να ανοίξει.\n«Απόλλωνα, τι έγινε πάλι, αγάπη μου;» ρώτησε ενώ άνοιγε την πόρτα αλλά αυτός που την περίμενε από πίσω δεν ήταν ο γιος αλλά…ο πατέρας. Φορούσε μόνο ένα νυχτικό και ένιωθε γυμνή μπροστά του. Το βλέμμα του ταξίδευε φευγαλέα πάνω της αλλά επέστρεψε στα μάτια της.\n«Έτσι αποκαλείτε τον γιο μου, δεσποινίς;» της χαμογέλασε.\n«Εμ… μιλάω όπως νιώθω, κύριε» του είπε. Ή μάλλον ψιθύρισε. Η φωνή της δεν έβγαινε. Εκείνος έβγαλε από την τσέπη του μπουφάν του ένα μικρό κουτί και της το έδωσε. Το πήρε στα χέρια της προσεκτικά σαν να κρατούσε βόμβα.\n«Αυτό είναι για εσάς» είπε εκείνος ήρεμα. «Είναι από τιτάνιο. Ένα μέταλλο εξίσου ανθεκτικό με το ατσάλι αλλά πολύ πολύ ελαφρύτερο. Καληνύχτα σας» είπε και με μια ελαφριά υπόκλιση χάθηκε μέσα στη νύχτα.\nΑναρτήθηκε από Lovetaler στις 11:43 μ.μ. 3 σχόλια:


IMATHIA-com "GreeK Blogger": ΑΘΛΗΤΡΙΕΣ ΠΟΥ ΕΓΙΝΑΝ ΔΙΑΣΗΜΕΣ ΓΙΑ ΤΗΝ ΣΕΞΥ ΕΜΦΑΝΙΣΗ ΤΟΥΣ(ΦΩΤΟ)\nΥπάρχουν τρεις τύποι αθλητριών: Ο πρώτος είναι αυτός της ταλαντούχας μεν, αφόρητα βαρετής δε . Ο δεύτερος είναι η αθλήτρια που είναι και ελκυστική και ταλαντούχα. Ο τρίτος αφορά τις κυρίες που φιλοξενεί αυτό το άρθρο στη συνέχεια. Πολύ ελκυστικές, αλλά από ταλέντο...\nΠαρ'όλ'αυτά είναι κι αυτές διάσημες, όχι όμως για τις αθλητικές τους επιδόσεις, αλλά γιατί αφήνουν άφωνους τους άνδρες με κάθε τους εμφάνιση ή φωτογράφιση. Εξάλλου, προτιμούν να τις καμαρώνουν να αθλούνται πιο πολύ για να θαυμάσουν την ομορφιά τους, παρά για το άθλημα το ίδιο, αφού, όπως λένε, θεωρούν τα γυναικεία αθλήματα σούπερ βαρετά...\nΗ Summer Rae έχει το τέλειο κορμί. Οσο για το σπορ στο οποίο επιδίδεται... η πάλη. Ομολογουμένως, ένα σπορ που δίνει μεγάλα περιθώρια για ανδρικές φαντασιώσεις.\nΕπαγγελματίας γκόλφερ, προσπάθησε πολλάκις να συμμετάσχει στο τουρνουά LPGA, αλλά δεν τα κατάφερε. Βρήκε όμως τον δρόμο της στο μόντελινγκ και έγινε η αγαπημένη περιοδικών GQ και το Maxim κι έτσι σταμάτησε να χάνει τον χρόνο της με τα μπαλάκια και τα γκολφ...\nΑν την ξέρετε σηκώστε το χέρι σας! Για να μαθαίνετε, είναι δρομέας μεγάλων αποστάσεων. Στην πραγματικότητα όμως βγάζει λεφτά χάρη στο γεγονός ότι το λουκ της δεν είναι και τόσο αθλητικό. Αυτό που πραγματικά έχει ως ταλέντο είναι να ποζάρει κι έτσι αναδείχθηκε σε ένα από τα τοπ μόντελς της Ιταλίας...\nΑκόμα μια αποτυχημένη άφιξη στο τουρνουά γκολφ LPGA, δεν πειράζει όμως αφού η Meghan είναι εξαιρετικά χαρισματική σε άλλα – πιο εμφανή - πράγματα.\nΗ 27χρονη δεν στερείται σε κανέναν τομέα και θεωρείται ότι έχει κάτι από... κρασί: σε καμιά 10αριά χρόνια θα είναι ακόμα καλύτερη. Για την ιστορία, όπως θα καταλάβατε από τη φωτογραφία, είναι αθλήτρια του σερφ...\nΈγινε διάσημη από τις μέρες της στο άλμα επί κοντώ στο Πανεπιστήμιο της Καλιφόρνια. Αθλημα όχι ιδιαίτερα δημοφιλές, αλλά ούτως ή άλλως η Allison δεν έγινε γνωστή από αυτό, αλλά μάλλον από τα σορτσάκια που φοράει - ευτυχώς συχνά.


Espargaro: Ο Pedrosa φτιάχνει εντελώς νέα μοτοσυκλέτα!\nΤα καλύτερα για τον Dani Pedrosa (δεξιά) έχει να πει ο Pol Espargaro (αριστερά).\nΔιαβάστηκε από 2.517 αναγνώστες\nΤην σημασία της δουλειάς του Dani Pedrosa στην ΚΤΜ επισήμανε ο Pol Espargaro, με αφορμή τις πρώτες δοκιμές του με την KTM RC16. Δείτε τι είπε.\nΟ Dani Pedrosa έχει ήδη οδηγήσει δοκιμαστικά την KTM RC16 και έχει ήδη ξεκινήσει να κάνει τα πρώτα του σχόλια, ενώ την παρουσία του στην ομάδα εκτιμά ήδη ο Pol Espargaro. Ο Ισπανός αγωνιζόμενος σχολίασε την συμβολή του συμπατριώτη του και τόνισε τον ρόλο που ο Pedrosa έπαιξε στην επιτυχία της Honda.\n«O Dani δοκίμαζε για το project ήταν πολύ σημαντικά και για το μέλλον της εταιρείας. Νομίζω ότι ο Dani είναι ακόμα στην διαδικασία να μάθει την ΚΤΜ, αλλά είναι εξαιρετικό να τον ακούω να μιλάει, γιατί δίνει μια διαφορετική οπτική γωνία στους μηχανικούς που είναι μια εμπειρία από μόνο του».\nΟ Espargaro επισήμανε ότι ο Pedrosa είναι εξαιρετικός ως οδηγός εξέλιξης, αφήνοντας μάλιστα να εννοηθεί ότι… Stoner και Marquez επωφελήθηκαν για τα πρωταθλήματά τους, από την δουλειά του ίδιου! «Έχουμε δει ότι ο Dani μπορούσε να φτιάξει μια φανταστική Honda. Ο Casey ήταν καταπληκτικός στο να πηγαίνει γρήγορα, αλλά όχι στο να αναπτύξει την μοτοσυκλέτα. Ο Dani τον απάλλασσε από την πίεση και ήταν αρκετά ευαίσθητος για να δοκιμάζει πράγματα, και μετά ο Casey ήταν απίστευτα γρήγορος. Και με τον Marquez, ο Pedrosa δοκίμαζε πάρα πολλά πράγματα τα οποία πάντα άρεσαν στον Marc» είπε ο Ισπανός.\nO Espargaro συμπλήρωσε: «Ο Dani δημιουργεί μια εντελώς νέα μοτοσυκλέτα. Εμείς και ο Dani ακολουθούμε διαφορετικές γραμμές. Θα είναι η πρώτη φορά που η ΚΤΜ κάνει κάτι τέτοιο και είναι αρκετά ενδιαφέρον»


Loutraki One: Project, προχώρα, σε θέλει όλη η χώρα. του Κώστα Βαξεβάνη\nΗ επικοινωνία είναι ένας τρόπος για να προωθείται η πολιτική.\nΓια να γίνεται αντιληπτή, αποδεκτή ή ακόμη και για να μπορεί να ωραιοποιείται και να εξαπατά. Όλα αυτά αποτελούν αν όχι απολύτως ηθικές, ωστόσο λογικές και θεσμοθετημένες λειτουργίες της επικοινωνίας.\nΤο πρόβλημα ξεκινά όταν η επικοινωνία γίνεται η ίδια πολιτική.\nΌταν καλείται δηλαδή ο πολίτης, όχι να ελέγξει και να αποδεχθεί ή να απορρίψει το αντικείμενο της επικοινωνίας, το ποιά δηλαδή είναι η πολιτική που προωθείται, αλλά να αποδεχθεί την επικοινωνία ως πολιτική.\nΣκεφθείτε δηλαδή να ψηφίζουμε με βάση το ποιός έχει το καλύτερο τηλεοπτικό σποτ ή την καλύτερη\nδιαφημιστική καμπάνια. Η επιλογή επικοινωνιακών μέσων για να προωθηθεί η πολιτική, εκ των πραγμάτων αλλοιώνει την ίδια την πολιτική, στρεβλώνει τα κριτήρια επιλογής προσπαθώντας να κάνει συμπαθητικό ένα τέρας της πολιτικής που με τις επιλογές του μπορεί να οδηγεί ανθρώπους σε αυτοκτονίες. Παραμένει όμως διαφορετικό, η επικοινωνία να αυτοπροτάσσεται ως πολιτική, δηλαδή τα στοιχεία που επιλέγονται ως διαφημιστικά κόλπα, να αποτελούν τα κριτήρια της επιλογής.


Σχολική Χρονιά 2009-2010 - Ειδικό Σχολείο "Απόστολος Βαρνάβας"\n21/9/2009: Αγιασμός στον οποίο προσκλήθηκαν και συμμετείχαν και οι γονείς των παιδιών. ΔΕΙΤΕ ΦΩΤΟΓΡΑΦΙΕΣ\n29/09/2009 Το Σωματείο ΑΓΑΠΗ, το Ειδικό Σχολείο από το Κιλκίς της Ελλάδας και το εργαστήρι θεάτρου από την Αγία Πετρούπολη επισκέφθηκαν το σχολείο μας και μαζί με τα παιδιά μας συμμετείχαν σε διάφορα εργαστήρια, μουσικής, αγγειοπλαστικής και κηπουρικής. ΔΕΙΤΕ ΦΩΤΟΓΡΑΦΙΕΣ\n14/10/2009 Τα παιδιά συμμετέχουν στο πρόγραμμα χοροκίνησης μαζί με την κυρία Αζίζα. Το πρόγραμμα παρέχεται από την Αμερικανική Πρεσβεία στην Κύπρο σε συνεργασία με το Υπουργείο Παιδείας και Πολιτισμού για παιδιά που φοιτούν σε μονάδες και ειδικά σχολεία. ΔΕΙΤΕ ΦΩΤΟΓΡΑΦΙΕΣ\n14/10/2009 Επίδειξη μόδας ΠΟ.ΓΟ Αμμοχώστου με την παρουσία της κυρίας Έλσης Χριστόφια. Ομάδα παιδιών παρουσίασε χορευτικό πρόγραμμα. ΔΕΙΤΕ ΦΩΤΟΓΡΑΦΙΕΣ\n21/10/2009 Επίσκεψη από τα παιδιά του Δημόσιου Νηπιαγωγείου Λιοπετριού ΔΕΙΤΕ ΦΩΤΟΓΡΑΦΙΕΣ\n24-25/10/2009 Ομάδα παιδιών συμμετείχε στο διήμερο που διοργάνωσε το Ίδρυμα Άγιος Λάζαρος στα Περβόλια της Λάρνακας με τη συνοδεία της ειδικής γυμνάστριας του σχολείου μας Δέσπως Μοτίτου. Τα παιδιά είχαν την ευκαιρία να συμμετέχουν σε ομαδικά παιχνίδια floor ball, κολύμπι και τοξοβολίας. Την Κυριακή συμμετείχαν στην εκδήλωση του Δήμου Λάρνακας «Περπατώ για την πόλη μου». ΔΕΙΤΕ ΦΩΤΟΓΡΑΦΙΕΣ\n11/11/2009 Οι ομάδες Β΄, Γ΄ και Δ΄ επισκέφτηκαν το Δημόσιο Νηπιαγωγείο της Αγίας Νάπας, μετά από πρόσκληση του προσωπικού και των παιδιών. Τα παιδιά και των δύο σχολείων έπαιξαν, τραγούδησαν, διασκέδασαν και μοιράστηκαν ωραίες στιγμές. ΔΕΙΤΕ ΦΩΤΟΓΡΑΦΙΕΣ\n17/11/2009 Εκδρομή με την ΠΟ.ΓΟ Αμμοχώστου στις Αγγλισίδες. ΔΕΙΤΕ ΦΩΤΟΓΡΑΦΙΕΣ\n16/12/2009 Τα παιδιά και το προσωπικό του σχολείου παρουσιάζουν τη Χριστουγεννιάτικη γιορτή και συγκινούν όλους όσους ήταν εκεί. ΔΕΙΤΕ ΦΩΤΟΓΡΑΦΙΕΣ\n21/12/2009 Επίσκεψη από το Γυμνάσιο και το Λύκειο της Πόλις Χρυσοχούς καθώς και το Λύκειο Φρενάρους. Όλα τα παιδιά μαζί τραγούδησαν Xριστουγεννιάτικα τραγούδια με τη συνοδεία της ορχήστρας τους. ΔΕΙΤΕ ΦΩΤΟΓΡΑΦΙΕΣ\n22/12/2009 Το Δ.Σ. της ΑΝΟΡΘΩΣΗΣ επισκέφθηκε το σχολείο μας και έφερε δώρα στα παιδιά. ΔΕΙΤΕ ΦΩΤΟΓΡΑΦΙΕΣ\n22/12/2009 Ο Άγιος Βασίλης έρχεται στο σχολείο μας και φέρνει δώρα σε όλα τα παιδιά. ΔΕΙΤΕ ΦΩΤΟΓΡΑΦΙΕΣ\n29/12/2009 Ο Πρόεδρος της Βουλής των Αντιπροσώπων, κύριος Μάριος Καρογιάν, επισκέφτηκε το σχολείο μας, στα πλαίσια επίσκεψής του στην περιοχή της ελεύθερης Αμμοχώστου. ΔΕΙΤΕ ΦΩΤΟΓΡΑΦΙΕΣ\n08/01/2010 Μέλη του Δ.Σ του Συνδέσμου Διαιτητών Κύπρου επισκέφτηκαν το σχολείο μας και πρόσφεραν δώρα σε όλα τα παιδιά. Μαζί τους και ο κύριος Λιοτατής, ο οποίος υποσχέθηκε να προσφέρει τούρτες στα γενέθλια των παιδιών. ΔΕΙΤΕ ΦΩΤΟΓΡΑΦΙΕΣ\n11/01/2010 Ο Πρόεδρος του Ευρωπαϊκού Κόμματος, κύριος Δημήτρης Συλλούρης επισκέφτηκε το σχολείο μας και πρόσφερε δώρα στα παιδιά. ΔΕΙΤΕ ΦΩΤΟΓΡΑΦΙΕΣ\n11/1/2010 Μετά από πρόσκληση του Δ.Σ. της ΑΝΟΡΘΩΣΗΣ, τα παιδιά παρακολούθησαν τον ποδοσφαιρικό αγώνα ΑΝΟΡΘΩΣΗ-ΣΑΛΑΜΙΝΑ στο γήπεδο Αντώνης Παπαδόπουλος. Το Δ.Σ. φρόντισε για τη διευκόλυνση, την πρόσβαση, την ασφάλεια αλλά και την ψυχαγωγία των παιδιών μας. Όλα τα παιδιά πέρασαν υπέροχα, αφού έφεραν γούρι στην ομάδα κερδίζοντας με 4-1. Η καλύτερη στιγμή ήταν η φωτογράφιση των παιδιών με το Φοίνικα και τους αγαπημένους τους ποδοσφαιριστές. ΔΕΙΤΕ ΦΩΤΟΓΡΑΦΙΕΣ\n22/01/2010 Κόψιμο Βασιλόπιττας. O Σύνδεσμος Γονέων πρόσφερε δύο δωροκουπόνια των 50 ευρώ το καθένα. Κόπηκαν δύο βασιλόπιττες, μια για τα παιδιά και μια για το προσωπικό του σχολείου. Τυχεροί ο μαθητής Αντρέας Αποστόλου και η σχολική βοηθός/συνοδός Ιωάννα Χ’’Κωνσταντή. ΔΕΙΤΕ ΦΩΤΟΓΡΑΦΙΕΣ\n28/01/2010 Το Σωματείο «Αγάπη» οργάνωσε και φέτος τον καρναβαλίστικο χορό στο κέντρο Τρίκκης στην Ανθούπολη. Τα παιδιά συνάντησαν παιδιά από άλλα σχολεία, χόρεψαν, τραγούδησαν και διασκέδασαν σε καρναβαλίστικους ρυθμούς. ΔΕΙΤΕ ΦΩΤΟΓΡΑΦΙΕΣ\n29/01/2010 Οι βουλευτές του ΑΚΕΛ Γιαννάκης Γαβριήλ και Αγγέλα Κουκουμά μαζί με την Επαρχιακή Επιτροπή της ΠΕΟ Αμμοχώστου επισκέφτηκαν το σχολείο και πρόσφεραν δώρα στα παιδιά ΔΕΙΤΕ ΦΩΤΟΓΡΑΦΙΕΣ\n04/02/2010 Τσικνοπέμπτη! Τα παιδιά πέρασαν υπέροχα τη μέρα τους. Έπαιξαν παραδοσιακά παιχνίδια, άκουσαν μουσική, τραγούδησαν, χόρεψαν και έφαγαν σουβλάκια που ετοίμασαν με μεράκι μέλη του προσωπικού του σχολείου ΔΕΙΤΕ ΦΩΤΟΓΡΑΦΙΕΣ\n22/02/2010 Παιδιά από διάφορα Ειδικά σχολεία συναντιούνται στο Ειδικό Σχολείο Αγίου Σπυρίδωνα στη Λάρνακα και παρακολουθούν μουσικό πρόγραμμα από τη φιλαρμονική της Αστυνομίας Κύπρου. ΔΕΙΤΕ ΦΩΤΟΓΡΑΦΙΕΣ\n23/2/2010 Τα παιδιά μαθαίνουν να αγαπούν και να φροντίζουν τα δάση και τα δέντρα. Στα πλαίσια της ενότητας αυτής, η Πυροσβεστική Υπηρεσία Αμμοχώστου επισκέφτηκε το σχολείο μας. Οι πυροσβέστες μίλησαν στα παιδιά για το επάγγελμα και τα καθήκοντά τους. Τα παιδιά είχαν την ευκαιρία να δουν από κοντά το πυροσβεστικό όχημα και να δοκιμάσουν τον εξοπλισμό του. ΔΕΙΤΕ ΦΩΤΟΓΡΑΦΙΕΣ\n05/03/2010 Συμμετοχή στην εκδήλωση Υιοθέτησης της Παραλίας Λούμα στο Παραλίμνι που οργάνωσε το Δημοτικό σχολείο Βρυσούλων στα πλαίσια του προγράμματος του Οικολογικού Σχολείου. ΔΕΙΤΕ ΦΩΤΟΓΡΑΦΙΕΣ\n05/03/2010 Τα παιδιά συμμετείχαν στην Χοροεσπερίδα του Συνδέσμου Γονέων του σχολείου μας. Τα παιδιά παρουσίασαν μουσικοχορευτικό πρόγραμμα. Κατά τη διάρκεια της εκδήλωσης πωλήθηκαν κοσμήματα και φυτά που ετοίμασαν τα παιδιά στο σχολείο στα πλαίσια της προεπαγγελματικής τους εκπαίδευσης. ΔΕΙΤΕ ΦΩΤΟΓΡΑΦΙΕΣ\n17/03/2010 Τα παιδιά επισκέφτηκαν το Aquarium στον Πρωταρά, στα πλαίσια του προγράμματος του Οικολογικού Σχολείου. Είδαν από κοντά τα διάφορα ψάρια για τα οποία μίλησαν στις ομάδες τους προηγουμένως. ΔΕΙΤΕ ΦΩΤΟΓΡΑΦΙΕΣ\n24/03/2010 Τα παιδιά εκκλησιάστηκαν και κοινώνησαν λίγες μέρες πριν από το Πάσχα. ΔΕΙΤΕ ΦΩΤΟΓΡΑΦΙΕΣ\n19/04/2010 Στα πλαίσια του προγράμματος του Οικολογικού Σχολείου, επισκεφθήκαμε το Δημοτικό Σχολείο Βρυσούλων – Αχερίτου. Εκεί τα παιδιά συμμετείχαν σε δραστηριότητες/ εργαστήρια (πηλού, χοροκίνησης και τραγουδιού) σχετικά με το θέμα μας, τη «Θάλασσα». ΔΕΙΤΕ ΦΩΤΟΓΡΑΦΙΕΣ\n26/04/2010 Συμμετοχή στους Ειδικούς Ολυμπιακούς Αγώνες (κολύμβηση). ΔΕΙΤΕ ΦΩΤΟΓΡΑΦΙΕΣ\n29-30/04/2010 Συμμετοχή στους Ειδικούς Ολυμπιακούς Αγώνες (στίβος). ΔΕΙΤΕ ΦΩΤΟΓΡΑΦΙΕΣ\n06/05/2010 Τα παιδιά συμμετέχουν στους Περιφερειακούς αγώνες στίβου που πραγματοποιούνται στο Παραλίμνι. ΔΕΙΤΕ ΦΩΤΟΓΡΑΦΙΕΣ\n15-20/05/2010 Ομάδα παιδιών του σχολείου με τη συνοδεία εκπαιδευτικού και βοηθητικού προσωπικού, επισκέφτηκε την πόλη Τσέσεν της Πολωνίας στα πλαίσια του Ευρωπαϊκού Προγράμματος COMENIUS. Εκεί συναντήθηκαν με παιδιά από σχολεία που συνεργαζόμαστε, της Γερμανίας, της Ιταλίας και της Πολωνίας. Επισκέφτηκαν διάφορα σχολεία για να δουν πως γίνεται στην Πολωνία η ένταξη παιδιών με ειδικές ανάγκες. ΔΕΙΤΕ ΦΩΤΟΓΡΑΦΙΕΣ\n02/06/2010 Τα παιδιά με τη βοήθεια του προσωπικού του σχολείου παρουσιάζουν τα ταλέντα τους στην τελική γιορτή του σχολείου 14-18/06/2010 Εκδρομή στην Κρήτη ΔΕΙΤΕ ΦΩΤΟΓΡΑΦΙΕΣ


Συνεδρίαση του ΔΣ της ΚΕΔΕ παρουσία του Αν. υπουργού Περιβάλλοντος Σ. Φάμελλου για το ζήτημα της διαχείρισης των στερεών αποβλήτων\nΣυνεδρίαση του ΔΣ της ΚΕΔΕ παρουσία του Αν. υπουργού Περιβάλλοντος Σ. Φάμελλου για το ζήτημα της διαχείρισης των στερεών αποβλήτων - (9/1/2019)\nΓ. Πατούλης, Πρόεδρος ΚΕΔΕ: «Δώστε τα απαραίτητα χρηματοδοτικά εργαλεία στην Αυτοδιοίκηση για να σταματήσει να είναι η Ελλάδα ουραγός στο ζήτημα της διαχείρισης των στερεών αποβλήτων. Δεν υπάρχει άλλος χρόνος για χάσιμο»\nΣτιγμιότυπο 1 από τη συνεδρίαση του ΔΣ της ΚΕΔΕ παρουσία του Αν. υπουργού Περιβάλλοντος Σ. Φάμελλου\nΣτιγμιότυπο 2 από τη συνεδρίαση του ΔΣ της ΚΕΔΕ παρουσία του Αν. υπουργού Περιβάλλοντος Σ. Φάμελλου


Απορία για την σύσφιξη του δέρματος-titroo.gr\nΑπορία για την σύσφιξη του δέρματος\nΕδώ μπορείς να δεις όλη την συζήτηση\nΑρχική / Πες εδώ ό,τι σε τρώει / Απορία για την σύσφιξη του δέρματος\nphilippos.kazianis Πριν 3 years\nΧαίρετε. Εδώ και λίγους μήνες έχω μπει σε πρόγραμμα για απώλεια βάρους. Έχω δει αποτέλεσμα αλλά βλέπω το δέρμα να χαλαρώνει. Άλλοι μου λένε ότι λόγω της ηλικίας μου (ειμαι 21) θα συσφίξει μόνο του με άσκηση (κάνω λίγο ελλειπτικό και αεροβικές ασκήσεις), ενώ άλλοι λένε ότι θα χρειαστεί νυστέρι.\nbard Πριν 3 years\nΌχι ότι είμαι γιατρός αλλά τώρα 21 ετών και να μην βρει το δέρμα πίσω το δρόμο του δύσκολο μου φαίνεται, ειδικά όταν γυμάζεσαι κιόλας. Εκτός και αν η απώλεια βάρους είναι εξαιρετικά γρήγορη. Π.χ. έχω ακούσει ότι αυτό γίνεται σε αυτούς που κάνουν κάποια επέμβαση στο στομάχι για να χάσουν κιλά.\nΜήπως λέω, μήπως κάπου υπερβάλλεις;;;;\nδεν υπερβάλλω, απλώς μια απορία για αυτά που μου λένε άλλοι έθεσα...παρόλα αυτά η απώλεια δεν είναι γρήγορη και πιστεύω είναι καλό να γίνεται κάτι τέτοιο.\nΚαλα και εγώ δε σε πηρα μονότερμα . Απλως επειδή είπες ότι το παρατηρησες καμιά φορά είμαστε υπερβολικά αυστηροί με το σώμα μας.\nΠάντως έχεις δίκιο η απώλεια πρεπει να γίνεται με μαξ 1 κιλό την εβδομάδα όπως λενε όλοι οι σωστοί διατροφολόγοι.\nΑ κατι ακομα στα 27 περίπου ειχα παει απο τα 100 στα 82 σιγα σιγα και με γυμναστική. Δεν ειχα παρατηρήσει καμία χαλάρωση οταν αδυνάτισα. Βέβαια εγω είμαι μονο μια περιπτωση.\nAlyRou Πριν 3 years\nΑν χάνεις κιλά ταυτόχρονα με άσκηση του σώματος δεν θα έχεις κανένα πρόβλημα με χαλάρωση. Αν όπως λες βλέπεις το δέρμα σου να χαλαρώνει, θα πρέπει να ενδυναμώσεις και να εντατικοποιήσεις την άσκησή σου πχ άσκηση καθημερινή 2ώρες ή 3φορές την εβδομάδα από 2ώρες ή όπως αλλιώς το ορίσεις, δηλαδή θα πρέπει να βάλεις τον εαυτό σου σε συγκεκριμένο πρόγραμμα αν θέλεις αποτελέσματα.\nΤο ότι είσαι 21 δυστυχώς δεν σημαίνει ότι όλα θα διορθωθούν μόνα τους. Στο χέρι σου είναι ανάλογα με το πόσο το θέλεις.\nΠρέπει να είστε συνδεμένος για να σχολιάσετε


Η “μυστική“ σχέση του Μπρους Λι με τη Μυτιλήνη\nΜπορεί το 1973 ο Μπρους Λι να χάθηκε πρόωρα αλλά ο θρύλος του συνεχίζει να ζει και να συναρπάζει ενώ η επιρροή του συνεχίζει να είναι καθοριστική και πολυεπίπεδη στον κινηματογράφο, στην ποπ κουλτούρα, στις πολεμικές τέχνες και ολοένα και πιο πολύ στα μαχητικά αθλήματα.\nΟ ίδιος εμφανίστηκε σε 32 κινηματογραφικές και τηλεοπτικές δουλειές οι οποίες και τον καθιέρωσαν ως σούπερ σταρ στις ταινίες πολεμικών τεχνών φέρνοντας ουσιαστικά ολόκληρο το είδος σε άνθηση τόσο στις ΗΠΑ όσο και στην Ευρώπη.\nΑυτό που, ακόμα. πολλοί δεν συνειδητοποιούν είναι ότι ο Μπρους Λι πριν από ηθοποιός και καλλιτέχνης ήταν κι ένας πραγματικός μύστης των πολεμικών τεχνών. Όχι μόνο εκπαιδεύτηκε κοντά σε θρύλους όπως ο Ιπ Μαν και συναναστράφηκε με μεγάλους δασκάλους και συναγωνιστές της εποχής όπως ο Τσακ Νόρις και ο Εντ Πάρκερ αλλά επιπλέον έβαλε σε πράξη τις γνώσεις και τα ταλέντα του σε πολλές πραγματικές συμπλοκές. Πρώτα ως ατίθασος νεαρός στα κακόφημα σοκάκια του Χονγκ Κονγκ και αργότερα ως φιλόδοξος δάσκαλος που προσπαθούσε να ταράξει τα νερά στη σκηνή των πολεμικών τεχνών επί αμερικανικού εδάφους.\nΜέσα από τις πραγματικές αυτές συμπλοκές έβγαλε τα σημαντικότερα συμπεράσματα του και δημιούργησε τη δική του πολεμική τέχνη, το Jeet Kune Do (τζιτ κουν ντο) με βασικά χαρακτηριστικά την απόλυτη αποτελεσματικότητα, την αμεσότητα και την αυτοέκφραση. Αυτή η πολεμική τέχνη απέρριψε κάθε τι περιττό, όπως οι κινήσεις εντυπωσιασμού και τα ακροβατικά, και κράτησε μόνο ό,τι δουλεύει στη μάχη. Είναι μια τέχνη απελευθερωμένη, χωρίς κανονισμούς ή περιορισμούς και παραδόσεις, δεν υπάρχει στυλ και χαρακτήρας, ούτε αρχή και τέλος.\nΤο λογότυπο του Jeet Kune Do\nΑν ζούσε περισσότερα χρόνια χωρίς αμφιβολία το Jeet Kune Do θα ήταν η πιο δημοφιλής σύγχρονη πολεμική τέχνη στον κόσμο αλλά η φόρα του κόπηκε αναπάντεχα. Ευτυχώς οι λίγοι και έμπιστοι μαθητές του συνέχισαν την παράδοση ανοίγοντας τις δικές τους σχολές για να διαδώσουν την τέχνη.\nΚατά γενική ομολογία ο πιο πιστός στην αρχική, αυθεντική διδασκαλία του Μπρους Λι ήταν ο Jerry Poteet ο οποίος και δημιούργησε τη σχολή Jerry Poteet's Jeet Kune Do η οποία αριθμεί περί τους 46 πιστοποιημένους εκπαιδευτές ανά τον κόσμο.\nJerry Poteet & Bruce Lee\nΣτην Ελλάδα ο μοναδικός τέτοιος εκπαιδευτής είναι ο Βασίλης Τσαμαΐδης και η σχολή του είναι....φυσικά στη Μυτιλήνη συνδέοντας έτσι τον Μπρους Λι με τον τόπο μας κρατώντας τη φλόγα του Jeet Kune Do ζωντανή για να το γνωρίσουμε και να το αγαπήσουμε όλοι μας!\njp jkd Μυτιλήνη


energeiakozani: Τοπίο στην …αιθαλομίχλη [του Αθαν.Γ. Τριανταφύλου*]\nΑνάρτηση: Mavromatidis Dimitrios την 7 Ιαν 2013\nΓια άλλη μια φορά το πρόβλημα της ατμοσφαιρικής ρύπανσης και των επιπτώσεων της στην υγεία του πληθυσμού είναι από τα κορυφαία στην επικαιρότητα. Τίτλοι όπως, πρόβλημα από τα αιωρούμενα σωματίδια (ΑΣ) στην Αθήνα, πολλές φορές πάνω από τα όρια τα ΑΣ στη Θεσσαλονίκη, πρόβλημα στα Ιωάννινα, στο Βόλο, στις αστικές περιοχές της χώρας και αναλύσεις ειδικών, κυριάρχησαν Χριστουγεννιάτικα ή κυριαρχούν στις ειδήσεις.\nΤο ερώτημα πολλών : Πως γίνεται, ενώ μιλάμε για υπερβάσεις ορίων αιωρουμένων σωματιδίων στην ατμόσφαιρα, να μην υπάρχει, σε κεντρική μάλιστα θέση στο κάδρο, η περιοχή μας, η Πτολεμαΐδα, η Κοζάνη; Τον τελευταίο προορισμό που θα σκεφτόταν κάποιος από τις πόλεις της «αιθαλομίχλης», αν υποθέσουμε ότι επεδίωκε για λίγο την απόδραση σε καθαρή ατμόσφαιρα και χωρίς τον κίνδυνο να παγώσει, είναι να επιλέξει την Κοζάνη ή την Πτολεμαΐδα. Εκεί θα πάω; Από τη Σκύλα στη Χάρυβδη; Εκεί εισπνέουν μόνιμα τέφρα!!. Είναι άποψη πολλών στην περιοχή και περισσότερων ίσως στην υπόλοιπη Ελλάδα.\nΑυτή όμως η «κεκτημένη» άποψη, που έχει εμπεδωθεί εδώ και χρόνια, καλό είναι να πάρει τη σωστή της διάσταση, και η υπερβολή, ας συμβάλλουμε να μην βαραίνει την περιοχή. Όχι βέβαια για να ξεθυμάνουν ανεξέλεγκτα τα φουγάρα και άλλες διάχυτες πηγές ΑΣ στην περιοχή, ούτε ακόμη διότι ένα σύστημα πρόγνωσης και διαχείρισης επεισοδίων ατμοσφαιρικής ρύπανσης στην περιοχή δεν παραμένει ακόμα ζητούμενο, όπως εξ άλλου θα φανεί παρακάτω. Αλλά διότι συμβάλλει, πιστεύουμε, στην καλύτερη και πληρέστερη ενημέρωση των κατοίκων της περιοχής και κυρίως της υπόλοιπης Ελλάδας (για αυτονόητους λόγους), η υπογράμμιση ότι, την ώρα που «όλη» η Ελλάδα υποφέρει από αιθαλομίχλη, οι πόλεις της τηλεθέρμανσης στη Δυτική Μακεδονία, στην Καρδιά του βιομηχανικού άξονα, δείχνουν τιμές ΑΣ μικρότερες, κάτω ή πολύ κάτω από τα όρια. Και ότι αυτό, η τηλεθέρμανση δηλαδή, αποδίδοντας «τα του Καίσαρος τω Καίσαρι», είναι έργο όχι άσχετο με τη λειτουργία της ΔΕΗ στην περιοχή, αντιθέτως μάλιστα.\nΚινδυνεύει όμως να δοθεί λάθος εντύπωση, αν αποφύγουμε να σχολιάσουμε με την ευκαιρία το πρόσφατο επεισόδιο ατμοσφαιρικής ρύπανσης στην περιοχή την εβδομάδα της γιορτής των Χριστουγέννων, αφού αποτέλεσε αντικείμενο ανάλυσης στο εργαστήριο. Έχει δε, λόγω των «ημερών των ξύλων και των τζακιών», τη σημασία του. Σημειώνουμε ότι με τον όρο επεισόδιο ατμοσφαιρικής ρύπανσης (Ε.Α.Ρ.) εδώ εννοούμε την επικράτηση εκείνων των μετεωρολογικών συνθηκών που ευνοούν τη συσσώρευση ρύπων σε βιομηχανικές ή αστικές περιοχές. Τις ημέρες αυτές λοιπόν επεκράτησαν μετεωρολογικές συνθήκες ανάλογες αυτών που επεκράτησαν το δεύτερο 15νθήμερο του Νοεμβρίου του 2011, και οι οποίες, ως γνωστόν, οδήγησαν στο εκτεταμένο Ε.Α.Ρ. στην περιοχή (ανάλυση - ερμηνεία του φαινομένου βλ. http://www.airlab.edu.gr/arlb/Anakoinwseis/Nov2011%20AP_Eps.pdf, http://www.kozanh-energy.gr/files/final1.pdf). Στη Θεσσαλονίκη της αιθαλομίχλης, στο σταθμό της οδού Λαγκαδά, ο οποίος επιβαρύνεται από τζάκια και κυκλοφορία, οι μέσες ημερήσιες συγκεντρώσεις τις ημέρες αυτές ξεπέρασαν τα 150, ακόμη και τα 200 μg/m3 . Στην Κοζάνη, την πόλη της τηλεθέρμανσης, συνολικά το μήνα Δεκέμβριο καταγράφηκαν στο σταθμό του ΤΕΙΔΜ τρεις (3) υπερβάσεις της μέσης οριακής τιμής των 50μg/m3, (54, 75, 64 μg/m3), οι δύο εκ των οποίων τις ημέρες του επεισοδίου, 24 και 25/12/12. (Η ύπαρξη σταθμού μέτρησης στον αστικό ιστό του άλλου πόλου της τηλεθέρμανσης, δηλ. της πόλης της Πτολεμαΐδας, θα βοηθούσε για ανάλογη αξιολόγηση και συμπεράσματα).\nΈχει όμως γενικότερα ενδιαφέρον στη συνέχεια να δούμε αν θα μπορούσε ή όχι να αποφευχθεί το πρόβλημα της αιθαλομίχλης που μας προέκυψε και αν υπήρχαν προς τούτο δεδομένα. Η σειρά είναι γνωστή, έχει ως εξής:\n1. Η Κυβέρνηση αποφάσισε να αυξήσει τη φορολογία στο πετρέλαιο θέρμανσης, επιβαρύνοντες έτσι τα νοικοκυριά.\n2. Τα νοικοκυριά, αναζητώντας άμεσα πιο φθηνά καύσιμα (το λιγότερο που θα μπορούσε κάποιος να τα αποδώσει στην προκειμένη περίπτωση είναι έλλειψη προγραμματισμού), οδηγήθηκαν για τη θέρμανση τους, στην αντικατάσταση του πετρελαίου από τη βιομάζα\n3. Η αξιοποίηση της βιομάζας, κυρίως με την «τεχνολογία» καύσης που χρησιμοποιήθηκε (η βιομάζα από αειφορική διαχείριση δασών, είναι ανανεώσιμη πηγή ενέργειας, «ουδέτερη» στις εκπομπές του θερμοκηπικού διοξειδίου του άνθρακα), είχε συνέπεια την αύξηση εκπομπών ΑΣ, στην απλούστερη περίπτωση.\n4. Το αποτέλεσμα γνωστό, το ακούμε κάθε μέρα (όπως σχεδόν πάντα και τις υπερβολές)!\nΤο αυτονόητο ερώτημα, αν θα μπορούσε δηλαδή να προβλεφθεί μια τέτοια εξέλιξη, έχει δύο σκέλη :\nΘα μπορούσε κανείς να προβλέψει, ότι η αύξηση της τιμής του πετρελαίου θέρμανσης, θα οδηγούσε το κοινό σε πιο φθηνά καύσιμο , σε «έτοιμη» τεχνολογία καύσης (ξύλα – τζάκια)!;\nΘα είχε η στροφή αυτή επιπτώσεις στο περιβάλλον και ποιες;\nΗ απάντηση στο πρώτο σκέλος κρίνει αυτούς που σχεδιάζουν ή πρέπει να σχεδιάζουν και παίρνουν τα μέτρα. Αξίζει όμως να αναφερθούμε, πέρα από τα «ιστορικά» δεδομένα, στα αποτελέσματα δημοσιευμένων εδώ και καιρό εργασιών συναδέλφων, που κατέληγαν σε συμπεράσματα, όπως : η στροφή των καταναλωτών στην καύση ξύλων για θέρμανση, οδήγησε σε μια μέση αύξηση της τάξης του 17% τις τιμές των αιωρούμενων σωματιδίων για το 2011. Η μείωση των εισοδημάτων είχε και θετικές επιπτώσεις, με την μείωση της κυκλοφορίας οχημάτων και γενικότερα των μετακινήσεων και άρα προς στιγμή τη βελτίωση της ποιότητας της ατμόσφαιρας. Η αύξηση ωστόσο για τον ίδιο λόγο του ποσοστού κακοσυντηρημένων οχημάτων έχει αυξήσει σημαντικά την εκπομπή ρύπων, σε βαθμό που να αντισταθμίσει το «κέρδος» από τη μείωση της κυκλοφορίας!\nΗ απάντηση στο δεύτερο σκέλος του ερωτήματος, αν δηλαδή μπορούσε να προβλεφθεί ότι η στροφή των καταναλωτών στην καύση ξύλων για θέρμανση θα είχε αρνητικές επιπτώσεις στο περιβάλλον, έχει ήδη δοθεί, είναι κατηγορηματικά ναι. Δεν χρειάζεται να σπουδάζει κανείς περιβαλλοντική διαχείριση και αντιρρυπαντική τεχνολογία στη Σχολή Τεχνολογικών Εφαρμογών του ΤΕΙ Δυτικής Μακεδονίας, για να γνωρίζει ότι: Με «τεχνολογία» προ 50, δεν ζεσταίνεται η Αθήνα!\n*Ο Α. Γ. Τριανταφύλλου είναι καθηγητής στο ΤΕΙΔΜ\nκαι Διευθυντής του Κέντρου Τεχνολογικής Έρευνας Δυτικής Μακεδονίας\nΚατηγοριοποίηση... ΑΡΘΡΑ , ΚΟΖΑΝΗ , ΠΕΡΙΒΑΛΛΟΝ , ΡΥΠΑΝΣΗ » Email Post »


Gimme 10: Οι επιλογές των Meat Injection - Mix Grill: Μουσική, Συναυλίες, Θέατρο, Cinema (greek) 67013\nGimme 10: Οι επιλογές των Meat Injection\nΠαρασκευή, 20 Νοεμβρίου 2020 10:30\n...με αφορμή τη φετινή κυκλοφορία του άλμπουμ System Anomaly.\nΤο ντουέτο της Kleopatra Kaido και του J.Fishbone, των Meat Injection δηλαδή, ξεκίνησε την πορεία του το 2016, στην Αθήνα. Ο ήχος τους κινείται σε darkwave και synthwave μονοπάτια.\nΈχοντας κυκλοφορήσει κάποια σιγνκλ, και τα EP Death For Fun (2016) και Hang Me Love Me (2017), φέτος ήρθε η στιγμή για τους Meat Injection να παρουσιάσουν το πρώτο τους άλμπουμ. Το οποίο φέρει τον τίτλο "System Anomaly" και κυκλοφορεί από το καλοκαίρι μέσω της βραζιλιάνικης Wave Records, σε CD, Download και streaming.\nΜε αυτή την κυκλοφορία ως αφορμή, οι δύο μουσικοί αποκαλύπτουν και σχολιάζουν παρακάτω 10 από τα αγαπημένα τους άλμπουμ:\n1. Mechanimal Animals -Marilyn Manson (1998)\nΕκεί που το industrial συναντάει το sexy. Εκεί που ο Manson και η μπάντα του ξεδιπλώνουν όλο το αιρετικό και πορνοδιαστροφικό τους ταμπεραμέντο,\nμουσικά και στιχουργικά. Προτείνω το "I Don't Like The Drugs".\n2. Trust In Trance - Astral Projection (1996)\nΤριήμερα φεστιβάλ στην παραλία, εκεί που γίνεσαι ένα με το σύμπαν. Η ψυχεδέλεια σε κατακλύζει και γίνεσαι ένα μόριο της ύπαρξης, χορεύοντας σε κάθε beat σαν να είναι η τελευταία σου στιγμή... Μόνο μπότα!\n3. Mellon Collie And The Infinitive Sadness - Smashing Pumpkins (1995)\nΑπό τα καλύτερα των '90s, μελιστάλακτες μελωδίες που εναλλάσσονται με hard beat τύμπανα και εκστασιακές κιθάρες, όπου άλλες στιγμές\nνιώθεις ότι θες να πεις σε όλους ότι τους αγαπάς και τους λατρεύεις, και άλλες στιγμές ότι θες να αυτομαστιγωθείς και να διαλύσεις ό,τι βρίσκεται γύρω σου... Υπέροχο.\n4. New Flesh - Priest (2017)\nΤο electro synth/techno σχήμα από τη Σουηδία ταράζει τα νερά με το άλμπουμ\nNew Flesh, που κυκλοφόρησε τον Νοέμβριο του 2017 από την Lovely Records (και σε βινύλιο). Οι Priest σε βάζουν σε μια ηλεκτρονική διάσταση όπου προσπαθείς να λύσεις το μυστήριο που κρύβεται πίσω από τις\nμάσκες που φορούν, τα ονόματά τους δεν έχουν σχέση με τα αληθινά αφού χρησιμοποιούν ψευδώνυμα, μυστήριο, σκοτεινή ατμόσφαιρα, δυνατές αλλά και γεμάτες συναίσθημα μελωδικές γραμμές, και φωνή που θα μπορούσε να ανήκει και σε ιερέα πιο σκοτεινό από αυτούς που έχουμε συνηθίσει να βλέπουμε στις ταινίες. Ξεχωρίζω "Vaudeville", "The Cross", "The Pit", "History In Black". Σε λίγες μέρες κυκλοφορεί το καινούριο τους άλμπουμ με\nτίτλο "Cyberhead", το οποίο προτείνω στους λάτρεις της ηλεκτρονικής σκηνής και όχι μόνο.\n5. Interior - Fall Shock (2020)\nΤο άλμπουμ αυτό είναι η έννοια του ηλεκτρονικού post punk ήχου βγαλμένο απο τα σύγχρονα '80s. Υπνωτικές κιθάρες, συνθεσάιζερ γεμάτα ατμόσφαιρα, φωνή που άλλoτε γίνεται επιθετική και άλλoτε μελαγχολεί. Οι εικόνες που σου δημιουργούνται στο μυαλό ακούγοντας Fall Shock, μυρωδιά βινυλίου πίσω στα '80s και μια βραδιά στη ντίσκο με ποτό στο χέρι και χορό μέχρι το ξημέρωμα.\nΞεχωρίζω τα "Feels Eternal", "Synthetica", "Illusion", "Nude Grace" και "Wall Of Try". Οι Ιταλοί Fall Shock κυκλοφόρησαν το εν λόγω άλμπουμ τον Σεπτέμβριο του 2020, μέσω της Manic Depression Records.\n6. Perfume And Fripperies - The Wake (2020)\nΔιαχρονικοί και αναλλοίωτοι στον χρόνο, επιστρέφουν μετά από 25 χρόνια οι The Wake με το τρίτο τους άλμπουμ. Το οποίο γράφτηκε εξ αποστάσεως, καθώς ορισμένα μέλη μένουν σε διαφορετικές χώρες. Κι όμως,\nτο αποτέλεσμα είναι εξαιρετικό. Εδώ έχουμε gothic ήχο, που απαρτίζεται από έμπειρους μουσικούς. Το Perfume And Fripperies αποπνέει ρομαντισμό και έναν παλιό, γνώριμο ήχο από τους The Wake που αγαπήσαμε όσοι ακούγαμε gothic στα '90s.\n7. Medusa - Clan Of Xymox (1986)\nΑμέτρητα άλμπουμ, σινγκλ και EP έχουν κυκλοφορήσει οι Clan Of Xymox, με υπέροχες σκοτεινές ηλεκτρονικές μελωδίες. Ο τραγουδιστής Roony Μοοrings εμπνέει ασταμάτητα μέχρι σήμερα!\n8. Tears - Grey Gallows (2018)\nΟι Grey Gallows δημιουργήθηκαν στην Ελλάδα το 2016, αποτελούνται από δύο άτομα, τον Διονύση στην κιθάρα, μπάσο, πλήκτρα και τον\nΚωνσταντίνο στα φωνητικά και πλήκτρα. Το πρώτο τους άλμπουμ, Tears, δημιουργήθηκε το 2018. Η μπάντα αναδύει με έντονο συναισθηματισμό\nτις σκοτεινές gothic μελωδίες της. Αναμένουμε το καινούργιο τους άλμπουμ μέσα στον χειμώνα!\n9. CODE-915913 - AL-90 (2015)\nΛίγα είναι γνωστά για αυτό το ρωσικό διαμάντι house/lo-fi/techno της δεκαετίας των '90s. Ένα συγκλονιστικό άλμπουμ που βγάζει μια υπαρξιακή αναζήτηση σε μια μετέωρη ισορροπία, με χαρακτηριστικότερο κομμάτι το "Melancholia Staroy Pornozvezdy" ("Η μελαγχολία του πορνοστάρ Staroy").\n10. Duality - Die Form (1995)\nΟι κλασικοί Γάλλοι που συνδύασαν άριστα το post-industrial με οπερετικά φωνητικά και σαδομαζοχιστικά live sessions. Έχουν κυκλοφορήσει πάνω από 18 άλμπουμ. Προτείνω τα Rain Of Blood και Duality.\nΗ Facebook σελίδα των Meat Injection\nMeat Injection Gimme 10


Ισοπαλία στο eSports – ΑΕΚ – Αθλητική Ένωση Κωνσταντινουπόλεως\nΙσοπαλία στο eSports\nΙσόπαλη αναδείχθηκε η ομάδα FIFA 11vs11 της ΑΕΚ με αντίπαλο την Trivellato GR, με σκορ 1-1. Η ΑΕΚ πλέον μετράει 4 βαθμούς και συνεχίζει την πορεία της αήττητη στο πρωτάθλημα της VGL.\nΣτο αγωνιστικό κομμάτι, παρά το γεγονός ότι η “Ένωση” ήταν καλύτερη στο μεγαλύτερο διάστημα του αγώνα, έμεινε 1-0 πίσω στο σκορ. Οι “κιτρινόμαυροι” αντέδρασαν και νωρίς στο δεύτερο μέρος ισοφάρισε σε 1-1 με τον Εμμανουηλίδη. Ο “Δικέφαλος” είχε κάποιες ευκαιρίες για να πετύχει το γκολ της νίκης, αλλά δεν το κατάφερε.\nΟ σκόρερ της ΑΕΚ, Νίκος Εμμανουηλίδης, δήλωσε στο aek.gr: “Ήταν ένα δύσκολο παιχνίδι, καθώς η αντίπαλη ομάδα έχει ένα δυνατό σύνολο. Παρά το γεγονός ότι μείναμε πίσω στο σκορ, δεν τα παρατήσαμε και ισοφαρίσαμε σε 1-1, ενώ θεωρώ ότι αξίζαμε και ένα δεύτερο γκολ. Αφήνουμε πίσω αυτό το παιχνίδι και κοιτάμε ήδη τη συνέχεια“.\nΑπόψε στις 23:15 η ΑΕΚ αντιμετωπίζει τους VGL Greek Lions για την 1η αγωνιστική του Κυπέλλου.\nΑΕΚ – Trivellato GR 1-1\nΔείτε εδώ ολόκληρη την αναμέτρηση:\nΑπέκλεισε τον ΠΑΟΚ (30-31) και “βλέπει” Πρωτάθλημα!


Πότε θα σταματήσουμε το photoshop στα γυναικεία σώματα;\nΠότε θα σταματήσουμε να κάνουμε photoshop στα γυναικεία σώματα;\nΠως θα πετύχουμε τη γυναικεία ενδυνάμωση όταν συνεχώς κάνουμε επίθεση στο γυναικείο σώμα;\nΣίγουρα έχεις προσέξει πως πλέον οι μεγάλοι οίκοι αλλά και οι αυτοκρατορίες της fast fashion έχουν εντάξει στις καμπάνιες τους oversize μοντέλα και γενικότερα μια μεγάλη γκάμα τύπων σωμάτων που αντιπροσωπεύουν ένα ευρύτερο κομμάτι της κοινωνίας. Να το πούμε απλά: είναι πιο ρεαλιστικά!\nΠαρατηρώντας όμως τα σώματα σ’ αυτές τις καμπάνιες, βλέπουμε πως είναι αψεγάδιαστα και παρουσιάζονται στην πιο τέλεια εκδοχή τους, λεία και λαμπερά! Για παράδειγμα, στην καμπάνια SKIMS, ενώ η ίδια η Kim περηφανεύεται για την πολιτική της εταιρείας να καλύπτει όλα τα σώματα, οι περισσότερες από τις φωτογραφίες που έκαναν τον γύρο του διαδικτύου, κατέληξαν στα χέρια των twitterάδων που αποκάλυψαν όλο το editing που είχαν υποστεί!\nΤο πιο τρανταχτό παράδειγμα είναι εκείνο τoυ supermodel Tyra Banks της οποίας η μέση φαίνεται φανερά αδυνατισμένη και κομμένη στα πλευρά, δηλαδή το body shape trend που έχουν κάνει διάσημο οι Kardashians.\nWHY did you edit and photoshop Tyra? She is naturally BEAUTIFUL pic.twitter.com/ZallZccHTa\n— Beessch (@BeesschIam) April 6, 2022\nΔεν είναι η πρώτη φορά που η Kim έχει κατηγορηθεί πως επεξεργάζεται –πολύ!- τις φωτογραφίες της. Αλλά όταν μιλάμε για την εταιρία της, την SKIMS που προωθεί το body positivity αλλά και το πόσο μοναδικά είναι τα σώματά μας, το να λανσάρονται τόσο επεξεργασμένες φωτογραφίες, λειτουργεί ως αντικρουόμενο μήνυμα. Δηλαδή: «Ναι μεν μπορείς να είσαι juicy αλλά το σώμα σου πρέπει να είναι σφιχτό χωρίς σημάδια και κυτταρίτιδα για παράδειγμα. Μπορείς να είσαι ό,τι θες, αλλά στην καλύτερη εκδοχή σου!»\nΔεν θα σου πω ψέματα, κι εγώ πολλές φορές έχω μπει στον πειρασμό να επεξεργαστώ φωτογραφίες μου είτε για κυτταρίτιδα, είτε γιατί μπορεί να μου …φαινόμουν πρησμένη ή παχουλή, είτε για οτιδήποτε μπορεί να σκεφτόμουν. Μάλιστα, έχω περάσει φάσεις που απεχθανόμουν το σώμα μου, το ήθελα πιο αδύνατο, πιο γυμνασμένο. Κι όταν έγινε πιο αδύνατο και γυμνασμένο με ενοχλούσαν οι ραγάδες ή τα σημάδια του! Δεν ήταν αψεγάδιαστο…\nΕίμαι σίγουρη πλέον ότι δεν πήγαινε κάτι στραβά με το σώμα μου αλλά με τα standards που είχαν επιβληθεί από το marketing. Για παράδειγμα, δεν έβλεπα καμία από τις γυναίκες που θαύμαζα με ψωμάκια και θυμάμαι ότι τα μισούσα αυτά τα ψωμάκια. Μόνο όταν κατάφερα να χαλαρώσω με τον εαυτό μου και να με καταλάβω περισσότερο, πήγα σε διατροφολόγο για να χάσω κιλά και να μπω σε πρόγραμμα. Αυτή η διαδικασία όχι απλά με έμαθε να αγαπώ και να προσέχω το σώμα μου αλλά και να κατανοώ απόλυτα τι θα πει το body positivity: Κάθε σώμα είναι μοναδικό, έχει τις δικές του ανάγκες και ιδιοτροπίες και κυρίως τη δική του ομορφιά και ταυτότητα. Κάπως έτσι, σταδιακά σταμάτησα να αγχώνομαι τόσο πολύ.\nΒλέποντας τις δηλώσεις της Kim πως δυσκολευόταν να βρει ρούχα που να της ταιριάζουν εξαιτίας των… καμπυλών της και πως αυτός ήταν ο λόγος που δημιούργησε τα SKIMS, μου φαίνονται αντικρουόμενες καθώς δεν προωθεί το body positivity αλλά αντίθετα προωθεί τον δικό της σωματότυπο που δεν είναι καν φυσικό αποτέλεσμα!\nΑπό το πρόσωπο στο σώμα\nΆλλο ένα στοιχείο που καλύπτει το photoshop -εκτός από το να κόβει πλευρά και να φουσκώνει γλουτούς- είναι οι ρυτίδες. Στις περισσότερες καμπάνιες που γίνονται με μοντέλα άνω των 40, όπως και στην καμπάνια των SKIMS με τις Tyra Banks, Heidi Klum και Alessandra Ambrosio δεν φαινόταν ούτε δείγμα γήρανσης, ούτε ρυτίδα. Και κάπως έτσι παθαίνεις την πρώτη κρίση όταν εμφανιστούν αυτές οι λεπτές γραμμές στο δέρμα σου και δεν ξέρεις σε ποιον πλαστικό να πρωτοκλείσεις ραντεβού!\nΗ εποχή της εικόνας είναι πολύ ισχυρή. Οι εικόνες τις οποίες προβάλουμε στη ζωή μας με τη μορφή εξωφύλλων, διαφημίσεων ή βίντεο, δημιουργούν εντυπώσεις και διαμορφώνουν τα πρότυπα τα οποία ακολουθούμε. Μια ωραιοποιημένη εικόνα ευχαριστεί οπτικά αλλά εντυπώνεται στον εγκέφαλό μας ως «ανάγκη» να γίνουμε κι εμείς έτσι- σαν φωτογραφία. Εάν αλλάξουμε τον τρόπο σκέψης μας και αντιμετωπίζουμε τις ρυτίδες, τις ραγάδες, την κυτταρίτιδα, τα παχάκια ή τους πόρους ως μέρος ενός πανέμορφου και ολοκληρωμένου σώματος, ίσως καταφέρουμε περισσότερα. Ίσως μάθουμε περισσότερα για το σώμα μας και τις ανάγκες του όταν το αγαπήσουμε και το αποδεχτούμε όπως είναι. Γιατί εμείς ορίσαμε ως «ατέλειες» τις ραγάδες, τις ρυτίδες και την κυτταρίτιδα, εμείς ορίσαμε το άσχημο και το όμορφο. Αν αλλάξουμε αυτό το mind set με όπλο μας τη εικόνα, τότε μόνο θα καταλάβουμε το πόσο ωραία και μοναδικά πλάσματα είμαστε.\nΔιαβάστε επίσης: Υπόθεση Λιγνάδη: Τzef Montana εναντίον των αντρών “παλαιάς κοπής”\n#body positivity #γυναικείο σώμα #σώμα\nΔύο εξώφυλλα, δύο γυναικεία σώματα όπως είναι. Κάτι αλλάζει και το θέλουμε! Plus Size Fashion: Τα X-Large κορίτσια τώρα δικαιώνονται! 5 Scrub Σώματος που θες οπωσδήποτε να δοκιμάσεις\nPlus Size Fashion: Τα X-Large κορίτσια τώρα δικαιώνονται!\n5 Scrub Σώματος που θες οπωσδήποτε να δοκιμάσεις


ThessBomb: Τέλεια, απαλά πόδια μετά το ξύρισμα\nΔιατήρησε τα πόδια σου απαλά και λαμπερά ακόμη και μετά το ξύρισμα ακολουθώντας τις τέσσερις χρήσιμες συμβουλές που ακολουθούν.\nΧρησιμοποίησε τζελ ξυρίσματος: Το τζελ ξυρίσματος είναι ιδανικό για να ενυδατώσει και να μαλακώσει την περιοχή που θέλεις πριν το ξύρισμα και κυρίως να γίνει σωστά η δουλειά. Έτσι το ξυράφι γλιστράει εύκολα και ανακόπτεις την πορεία των ανεπιθύμητων τριχών!\nΑκολούθησε τη σωστή κατεύθυνση: Ξυρίζεις προς την κατεύθυνση που βγαίνουν οι τρίχες σου με κινήσεις προς τα κάτω όχι προς τα επάνω που είναι και ο πρώτος τρόπος που μαθαίνουμε. Η βασική διαφορά είναι πως αν ξυρίζεις τις τρίχες προς την κατεύθυνση που βγαίνουν τότε ελαχιστοποιείς την πιθανότητα να γυρίσει η τρίχα προς τα μέσα έτσι ώστε να αυξάνεται η τριχοφυΐα.\nΚάνε απολέπιση: Βοηθάει στο να μαλακώσεις το ξηρό δέρμα και συμβάλει σημαντικά στο να μην αυξηθεί η τριχοφυΐα σου. Η λούφα είναι ιδανική για απολέπιση αλλά και ένα απαλό body scrub για να μαλακώσει η επιδερμίδα σου στο φουλ.\n«Ο ΕΛΛΗΝΙΚΟΣ ΣΤΡΑΤΟΣ ΚΑΤΑ ΤΟΝ ΑΝΤΙΣΥΜΜΟΡΙΑΚΟΝ ΑΓΩΝΑ (1946-1949)» (44ον) - *ΙΣΤΟΡΙΚΑ ΝΤΟΚΟΥΜΕΝΤΑ* *«Ο ΕΛΛΗΝΙΚΟΣ ΣΤΡΑΤΟΣ ΚΑΤΑ ΤΟΝ ΑΝΤΙΣΥΜΜΟΡΙΑΚΟΝ ΑΓΩΝΑ (1946-1949)» (44ον)* *ΚΕΦΑΛΑΙΟΝ Χ: Η ΚΑΤΑΣΤΑΣΙΣ ΚΑΤΑ ΤΟ ΦΘΙΝΟΠΩΡΟ ΤΟΥ 1947 ΚΑΙ ...\nΑποκάλυψη: Έτσι φτιάχνονται τα βίντεο με UFO... [video] - Πριν από κάποιο καιρό, ανέβηκε στο YouTube ένα βίντεο μερικών μόνο δευτερολέπτων που .... Διαβάστε περισσότερα » makpress.blogspot.com\n► 2018 (15158)\n► Ιουλίου (1733)


Βώλαξ Τήνου: Εκεί που το κυκλαδίτικο λευκό-μπλε έγινε «καμβάς» ελληνικής ποίησης – kirix.gr – Εφημερίδα των Πατρών\n19 Αυγούστου 2020 Δεν επιτρέπεται σχολιασμός στο Βώλαξ Τήνου: Εκεί που το κυκλαδίτικο λευκό-μπλε έγινε «καμβάς» ελληνικής ποίησης Views: 1106 City Stories, Επικαιρότητα, ΚirixAROUND\nΒώλαξ Τήνου: Εκεί που το κυκλαδίτικο λευκό-μπλε έγινε «καμβάς» ελληνικής ποίησης\nΤης Βασιλίνας Σωτηροπούλου\nΚτίσματα λευκά, εκτυφλωτικά, με έντονες μπλε αποχρώσεις σε πόρτες και παράθυρα ακτινοβολούν το φως των Κυκλάδων και οδηγούν τη σκέψη στα ελληνικά νησιά.\nΜια εικόνα διάσημη σε όλο τον πλανήτη, που έχει θρέψει όνειρα διακοπών και έχει αποτελέσει τη σπίθα κάθε λογής τέχνης.\nΣτο χωριό Βώλαξ (ή Βώλακας ή Βωλάξ) της Τήνου, δημιουργήθηκε ένα ξεχωριστό κράμα τέχνης από την ένωση των αφηρημένων λευκών-μπλε πινελιών του κυκλαδίτικου τοπίου με τις προσεκτικά επιλεγμένες λέξεις της πένας σπουδαίων Ελλήνων ποιητών.\nΕλύτης, Σεφέρης, Παλαμάς, Σολωμός, Καβάφης, Κάλβος, Καββαδίας, Ρίτσος, Βάρναλης, Σικελιανός, Δημουλά είναι μόνο μερικοί από τους συμμετέχοντες σε αυτή τη συνάντηση στα σοκάκια του γραφικού τηνιακού χωριού.\nΣτίχοι ή και ολόκληρα ποιήματα είναι γραμμένα σε ερειπωμένους τοίχους, πόρτες και παραθυρόφυλλα, πλαισιωμένα από ανθισμένους κήπους ή μικρές ζωγραφιές, σκορπισμένα ακόμα και στις πιο ξεχασμένες γωνιές του χωριού.\nΟ Βώλακας είναι, ούτως ή άλλως, ένα από τα γραφικότερα χωριά της Τήνου, αφού μοιάζει κρυμμένο ανάμεσα στους σφαιρικούς και ζωόμορφους γρανιτένιους βράχους που απλώνονται στο περιβάλλον οροπέδιο. Έχουν διατυπωθεί πολλές θεωρίες για την προέλευσή τους, η επικρατέστερη των οποίων υποστηρίζει πως οφείλονται στη διάβρωση και αποσάθρωση πετρωμένου μάγματος από το εσωτερικό της Γης. Για τους λάτρεις της μυθολογίας πάντως, οι ογκόλιθοι αποτελούσαν τα πολεμοφόδια των Θεών και των Τιτάνων στις Τιτανομαχίες.\nΜπορεί λοιπόν κανείς να εξερευνήσει ένα τοπίο σεληνιακό και ταυτόχρονα να περιπλανηθεί σε μια έκθεση ποίησης, που αποπνέει Ελλάδα, που ξυπνά συναισθήματα και ευαισθησίες.\nΕμπνευστής αυτής της ιδιαίτερης πρωτοβουλίας είναι ο κ. Λάσκος Λασκαρίδης, ένας Αθηναίος που στον Βώλακα κατάφερε «να βγάλει τις αισθήσεις του ξανά στην επιφάνεια», όπως ο ίδιος δηλώνει.\nΤο πρώτο ποίημα που γράφτηκε ήταν η Ιθάκη του Καβάφη και συνολικά τα ποιήματα έφτασαν να ξεπερνούν τα πενήντα !\nΤα στενά του Βώλακα μοιάζουν με ποιητική συλλογή, η οποία δραπετεύοντας από το χαρτί, αναρριχήθηκε στο αιγαιοπελαγίτικο τοπίο και φώλιασε στη θέση που της αρμόζει. Άλλωστε είναι η φύση της ποίησης τέτοια που της επιτρέπει να ταξιδεύει… και φυσικά να μας ταξιδεύει.\nΤο αρχοντικό στην οδό Καρατζά 5


Γιάννης Βαρδής-Νατάσα Σκαφίδα: Δείτε φωτογραφίες από το εντυπωσιακό τους σπίτι (pics) - Mothersblog.gr\nΤο ίδιο ισχύει και στην περίπτωση του Γιάννη Βαρδή και της Νατάσας Σκαφίδα. Το υπέροχο σπίτι τους είναι το καταφύγιό τους, ο χώρος όπου ξεκουράζονται, ηρεμούν μακριά από τα αδιάκριτα βλέμματα και δημιουργούν όμορφες αναμνήσεις με τα παιδιά τους.\nΣχεδόν τέσσερις μήνες έχουν περάσει από την ημέρα που ήρθε στον κόσμο το δεύτερο παιδί τους. Το ζευγάρι ζει τις πιο ευτυχισμένες στιγμές του απολαμβάνοντας τα παιχνίδια και τις αγκαλιές τόσο με τον νεογέννητο γιο τους όσο και την τριών ετών κορούλα τους, Κατερίνα.\nΑυτή η ευτυχία στεγάζεται σε ένα υπέροχο σπίτι το οποίο το ζευγάρι έχει ανοίξει αρκετές φορές στα social media.\nΌμορφες γωνιές του σπιτικού τους έχουν δημοσιεύσει τόσο η Νατάσα Σκαφίδα όσο και ο Γιάννης Βαρδής στο Instagram. Το υπέροχο παιδικό δωμάτιο της μικρής Κατερίνας, το εντυπωσιακό μεγάλο τους σαλόνι, την υπέροχη κουζίνα τους, την τραπεζαρία, τη σκάλα που και το κάδρο του Αντώνη Βαρδή, είναι μερικά από όλα εκείνα που μας έχουν δείξει και πραγματικά μας έχουν εντυπωσιάσει.\nΔείτε τις φωτογραφίες από το εσωτερικό του σπιτιού τους.


«Διώχνουν» Φορτούνη στον Ολυμπιακό – Ξανά για Γκάρι Ροντρίγκεζ και Ονιεκούρου\nΗ πρώτη μεταγραφή που ζήτησε ο Μαρτίνς\nΑλλαγές αναμένεται να υπάρξουν στο ρόστερ του Ολυμπιακού το φετινό καλοκαίρι. Γράφονται διάφορα εσχάτως, σε Τουρκία και Γαλλία για Ολυμπιακό και Γιουνές Μπελχαντά, του οποίου πλέον η χρηματιστηριακή αξία έχει πέσει στα 4 εκατομμύρια ευρώ.\nΠώς συνδέεται όμως η υπόθεσή του με τους Γκάρι Ροντρίγκες και Ονιεκούρου και ποια είναι η πρώτη μεταγραφή που ζήτησε ο Πέδρο Μαρτίνς; Διαβάστε στο Sportdog.gr\nΣτο καλό και καλό κατευόδιο αρκετή υπομονή δείξαμε κάθε χρόνο τον περιμένουμε μήπως και ξυπνήσει αλλά αυτός πέρα βρέχει...Ας συγκριθεί με τον M'Vila για να δει που βρίσκεται ποδοσφαιρικά....άντε στο καλό\nΤα παραμύθια του sportdog. Κλασσικά εικονιγραφημενα\nΦεύγει ο Φορτούνης από τον Ολυμπιακο !!!! Οι συνηθισμένες [...] του Sportdog.\n«Ο… νέος Μιραλάς στον Ολυμπιακό - Αυτό του λείπει τόσα χρόνια»\nΟ νέος… Μήτογλου στον Παναθηναϊκό - Το μεγαλύτερο project στην Ελλάδα\n«Περιμένουν» Κώστα Αντετοκούνμπο Ολυμπιακός και Παναθηναϊκός\nΝέα μεταγραφή από Ελλάδα για Ολυμπιακό - Κλείνει διεθνή αριστερό εξτρέμ\n«Συζήτησε ο Ολυμπιακός με τη European Super League - Πότε θα μπει»


Illegal Operation: Συνέντευξη στο Last Ear Deaf και στον Χρήστο Δουκάκη με αφορμή την παρουσίαση του νέου τους άλμπουμ στο ΙΛΙΟΝ plus με τη συνδρομή του Merlin's Music Box την Κυριακή 14 Μαΐου\nΣυνέντευξη: Χρήστος Δουκάκης\n(Original Source: Last Day Deaf)\nφωτογραφία: Παύλος Κοσμίδης\nΤην Κυριακή 14 Μαΐου, οι Illegal Operation θα καταλάβουν τη σκηνή του ΙΛΙΟΝ plus για την παρουσίαση του νέου τους άλμπουμ Down που κυκλοφορεί από την Inner Ear Records. Ο φίλος μας Χρήστος Δουκάκης από το αγγλόφωνο Last Day Deaf είχε μια σύντομη κουβέντα μαζί τους και το Merlin's την αναδημοσιεύει αυτούσια σε ... ελληνική μετάφραση.\nΈχουν περάσει πέντε χρόνια από την κυκλοφορία του προηγούμενου άλμπουμ σας μέχρι το πολύ πρόσφατο Down. Τι συνέβη στο μεσοδιάστημα;\nΠεριοδείες, συναυλίες, εκδρομούλες, συζητήσεις, καβγαδάκια, καλαμπούρια. Ό,τι συμβαίνει σε όλες τις οικογένειες.\nΠριν μερικές μέρες κυκλοφόρησε το Down από την Inner Ear. Σε τι διαφέρει από τις προηγούμενες κυκλοφορίες σας;\nΕλπίζουμε να είναι διαφορετικό γιατί είναι βαρετό να επαναλαμβάνεις τον εαυτό σου. Η συμβολή του Δημήτρη Δημητριάδη στον ήχο και την παραγωγή έκανε τη μεγάλη διαφορά. Ο άνθρωπος αυτός μας έχει κάνει πολύ καλό.\nΈνα από τα κομμάτια που κέντρισε αμέσως το ενδιαφέρον μου ήταν το “A Whisper”. Ανεξάρτητος ήχος, βρόμικο blues, κινηματογραφικό. Κρύβεται κάποια ιστορία πίσω από αυτό το διαμάντι;\nΕίναι από τα παλιότερα κομμάτια μας. Το γράψαμε το 2001, αλλά ήταν σαν κατάρα, ποτέ δεν ήμαστε ευχαριστημένοι από αυτό. Ευτυχώς δεν το βάλαμε στο προηγούμενο άλμπουμ και αφού δουλέψαμε εκ νέου την ενορχήστρωση τελικά βρήκε το δρόμο του.\nΤι σημαίνει «τζαμάρισμα» για τους Illegal Operation;\nΕίναι πάντα ο τρόπος μας για να γράφουμε μουσική. Είναι σαν ένα λευκό χαρτί, πάνω στο οποίο καθένας μας προσθέτει τελίτσες, μερικές γραμμές, μερικά σχήματα κι έτσι δημιουργείται η μεγάλη εικόνα.\nΟ Tom Hollingworth έχει γράψει τους στίχους στο “By A Pale Light”. Πώς προέκυψε αυτή η συνεργασία;\nΈνας από μας είχε ένα μπαρ στο κέντρο της Αθήνας. Κάποιο απόγευμα ένας άγνωστος, μισομεθυσμένος τουρίστας έγραψε αυτούς τους στίχους πάνω σε μια χαρτοπετσέτα και μας τους έδωσε. Αργότερα, ο συνιδιοκτήτης του μαγαζιού μας είπε ότι λεγόταν Tom Hollingworth.\nΣτις 14 Μαΐου (μεθαύριο Κυριακή) θα εμφανιστείτε στο IΛΙΟΝ plus για την παρουσίαση του νέου σας άλμπουμ. Να περιμένουμε εκπλήξεις;\nΌχι ιδιαίτερες. Καλή μουσική από τον Λάμπρο Παπαλέξη και μια ζωντανή παρουσίαση του άλμπουμ από εμάς με στόχο να περάσουμε καλά εμείς και οι φίλοι που θα έρθουν να γιορτάσουμε μαζί την κυκλοφορία του Down.\nΚαι μια ερώτηση-παγίδα… [Οι Illegal Operation]… «σχηματίστηκαν για μια και μοναδική συναυλία στο Athens Blues Festival το καλοκαίρι του 2000 σαν hobART phase Blue Project, αλλά αυτό το όνομα δεν κράτησε για πολύ». Τι σας έκανε να αλλάξετε γνώμη;\nΑυτό που άρχισε σαν μια και μοναδική εμφάνιση, την επόμενη μέρα έγινε πολύ πολύτιμο για μας. Σαν να το περιμέναμε σε όλη μας τη ζωή και ξαφνικά… απλώς συνέβη. Όπως οι μεγάλοι έρωτες…\nΠρόσφατα εμφανιστήκατε στην Πάτρα, στο Westside Festival. Πώς σας φάνηκε σαν εμπειρία;\nΉταν μια ωραία εκδήλωση με καλό καιρό, ωραίους ανθρώπου και πολύ καλά vibes σε μια πόλη που δεν έχεις την ευκαιρία να παίζεις πολύ συχνά. Οι άνθρωποι αυτοί προσπαθούν με ελάχιστα μέσα να προάγουν έναν εναλλακτικό τρόπο διασκέδαση για τους Πατρινούς. Τους ευχόμαστε τα καλύτερα στις προσπάθειές τους!\nΤα μελλοντικά σχέδια όσον αφορά στην μπάντα;\nΖωντανές εμφανίσεις για την προώθηση του νέου άλμπουμ, νέο άλμπουμ και φτού κι απ’ την αρχή.\nΥπάρχει κάποια ερώτηση που δε σας έχουν κάνει ποτέ και που θα θέλατε να απαντήσετε;\nΜόλις την έκανες!!!


ΠΡΟΔΡΟΜΟΣ:Το ΑΠΟΕΛ πήρε νοοτροπία Ευρώπης – Athlitiki\nΠΡΟΔΡΟΜΟΣ:Το ΑΠΟΕΛ πήρε νοοτροπία Ευρώπης\nΓια τη μεγάλη νίκη του ΑΠΟΕΛ επί της Γιανγκ Μπόις, τον Τόμας Κρίστιανσεν, τον Πιέρο Σωτηρίου, το θέμα με τον αρχισκάουτερ, το γηπεδικό αλλά και όλα όσα αφορούν την ομάδα της Λευκωσίας, μίλησε στον Super Sport FM ο πρόεδρος, Πρόδρομος Πετρίδης.\n«Αν ήταν να τον χάσουμε, δεν θα υπέγραφε τετραετές συμβόλαιο. Μακάρι να έρθει μια ικανοποιητική πρόταση για τον ποδοσφαιριστή και εμείς δεν θα διστάσουμε να τον δώσουμε. Φθάνει να ικανοποιούνται τα συμφέροντα μας. Παλικαρίσιο το γκολ που σημείωσε, πρέπει να συνεχίσει να δουλεύει σκληρά, να είναι ακέραιος χαρακτήρας και αυτά θα έρθουν στην ώρα τους».\nΓια την πρόοδο του:\n«Οπωσδήποτε, έχει ένα χρόνο που είναι ο βασικός σέντερ φορ του ΑΠΟΕΛ. Την καλοκαιρινή περίοδο των μεταγραφών δεν βιαζόμασταν να βρούμε τον κατάλληλο, τον βρήκαμε στο πρόσωπο του Ντε Καμάργκο, τον οποίο εμπιστευόμαστε μαζί με τον Πιέρο Σωτηρίου».\nΓια την Γιανγκ Μπόις και τον τρόπο που την αντιμετώπισαν:\n«Είναι μια δυνατή ομάδα με φυσικές δυνάμεις. Οι χώρες αυτές έτσι είναι η προδιαγραφή των ομάδων. Όπως είδατε και εκτός έδρας ήταν μια δύσκολη ομάδα και ξέραμε πως θα αντιμετωπίζαμε μια ομάδα που δύσκολα μπορείς να κυριαρχήσεις στο χώρο του κέντρο. Ο προπονητής μας ήταν καλά διαβασμένος, ιδιαίτερα με την τακτική που εφάρμοσε. Στο δεύτερο ημίχρονο ήμασταν βελτιωμένοι, σημειώσαμε ένα όμορφο γκολ με τον Πιέρο Σωτηρίου και αν δεν χάνονταν αυτές οι ευκαιρίες, θα μπορούσαμε να σημειώσουμε δεύτερο και τρίτο γκολ. Δεν κινδυνέψαμε καθόλου. Θέλω να σταθώ και στον υπέροχο κόσμο του ΑΠΟΕΛ, απέδειξε το μεγαλείο του και όταν θέλει μπορεί να σπρώξει την ομάδα προς τη νίκη. Επί ευκαιρία και των 90χρονων, θα είναι ότι καλύτερο να πάρουμε την πρόκριση στους «32» του θεσμού».\n«Όντως το ΑΠΟΕΛ είναι στους εννέα βαθμούς αλλά τίποτα δεν έχει τελειώσει. Έχουμε ακόμη δύο παιχνίδια και θέλουμε ένα βαθμό για να προκριθούμε. Με βάση τα δεδομένα θα κυνηγήσουμε και την πρώτη θέση, αλλά αυτό που προέχει είναι η πρόκριση. Πρέπει να είμαστε πειθαρχημένοι και προσεχτικοί. Αν περάσουμε θα είναι για πρώτη φορά στην ιστορία του κυπριακού ποδοσφαίρου και στο ΑΠΟΕΛ».\nΓια την νοοτροπία του ΑΠΟΕΛ στην Ευρώπη:\n«Τα τελευταία 10-12 χρόνια το ΑΠΟΕΛ έχει πάρει αυτή την εμπειρία και την εκμεταλλεύεται κάθε χρόνο. Πήρε τη νοοτροπία της Ευρώπης, δεν αγωνίζεται με υποτίμηση απέναντι σε κανένα και όλοι υπολογίζουν τις επιτυχίες του».\nΓια την διαχείριση από τον Τόμας Κρίστιανσεν:\n«Στο πιο κρίσιμο παιχνίδι από την ημέρα που έχει αναλάβει το ΑΠΟΕΛ είδαμε να χρησιμοποιεί τρεις Κύπριους και τον Στάθη Αλωνεύτη, που τον κατάκριναν γιατί δεν τον χρησιμοποιεί. Εκείνος ξέρει καλά τι κάνει. Είναι δίκαιος στο χειρισμό των παικτών του και με ένα ρόστερ όπως το ΑΠΟΕΛ που έχει σχεδόν ισάξιες ενδεκάδες είναι σωστό να κρίνει ο ίδιος πώς να το διαχειριστεί και δικαιώνεται στο τέλος της ημέρας».\nΑν νιώθει δικαιωμένος για την επιλογή Κρίστιανσεν:\n«Νομίζω είδαμε τα τελευταία δύο χρόνια το τι έχει κάνει στην ΑΕΚ> Μακάρι να στεριώσει στο ΑΠΟΕΛ. Μέχρι στιγμής είμαστε αρκετά ικανοποιημένοι με τη δουλειά που γίνεται. Βλέπουμε τις προπονήσεις, το πώς διαχειρίζεται τα παιχνίδια και μα βρίσκει απόλυτα ευχαριστημένους».\nΓια τα έσοδα από την Ευρώπη:\n«Καλοδεχούμενα τα λεφτά., Θα ήταν πολύ καλύτερα αν βρισκόμασταν τώρα στο Τσάμπιονς Λιγκ. Προσπαθούμε να βάλουμε όσα περισσότερα μπορούμε στο ταμείο του ΑΠΟΕΛ».\nΓια το θέμα του αρχισκάουτερ:\n«Υπάρχουν δύο υποψήφιοι που βρίσκονται στην Κύπρο, έρχεται ακόμη ένα το Σαββατοκύριακο, θα ολοκληρωθούν οι συζητήσεις μέχρι την Δευτέρα και θα αποφασίσουμε για τον αρχισκάουτερ. Και οι τρεις που έχουν υπόψη μας είναι εγνωσμένης αξίας και έχουν εκτελέσει αυτό το πόστο με επιτυχία στις ομάδες του, Προς το τέλος της εβδομάδας. Είναι ο κύριος Λορένζο και ο κύριος Κατάνι».\n«Έχει δημιουργηθεί μια επιτροπή από τον Γενικό διευθυντή και τον οικονομικό διευθυντή του ΑΠΟΕΛ, με εξωδιοικητικούς και 1-2 μέλη της διοίκησης και δουλεύουν πυρετωδώς σε αυτή την φόρμουλα αν μπορεί να προχωρήσει επιτυχώς για να κάνει το δικό του γήπεδο το ΑΠΟΕΛ. Η πρώτη μας επιλογή είναι το Μακάρειο. Έχουμε πει ότι κάναμε μια προφορική συζήτηση με τον ΚΟΑ και υπάρχει έδαφος. Δεν είναι κάτι που αφήσαμε στο ράφι. Η επιτροπή κάνει συναντήσεις κάθε εβδομάδα με τους αρμόδιους».\nΓια τις ανανεώσεις συμβολαίων:\n«Έχουμε ειδοποιήσει τους μάνατζερ των Εφραίμ και Αλωνεύτη για να βρεθούμε και να συζητήσουμε. Δεν θα καθυστερήσουμε σε καμία περίπτωση. Υπάρχουν αρκετοί παίκτες που λήγουν τα συμβόλαια τους».\n«Αυτή την εβδομάδα θα ανακοινωθούν 2-3 καινούρια μέλη στο Δ.Σ. Ο ένας εκ εξ αυτών είναι νομικός. Οι υπόλοιποι είναι ΑΠΟΕΛιστες επιχειρηματίες».\nΓια την μεταγραφική περίοδο Ιανουαρίου:\n«Ψάχνουμε ένα επιθετικό με πολύ διαφορετικό στυλ από τους δύο που έχουμε. Το ψάχνουμε. Αντέχουμε και θα αντεπεξέλθουμε στις απαιτήσεις της χρονιάς».\n«Ο Μπερτόλιο είναι εντελώς διαφορετικός παίκτης σε σχέση με τον Ντε Βινσέντι».


Στο επίκεντρο η ανάπτυξη του Κέντρου Υψηλής Τεχνολογίας - EPIRUS Online\nΣτο επίκεντρο η ανάπτυξη του Κέντρου Υψηλής Τεχνολογίας\nΤο πλάνο ανάπτυξης του Κέντρου Υψηλής Τεχνολογίας ανέλυσε σήμερα ο περιφερειάρχης, Αλ. Καχριμάνης, παρουσία του Υφυπουργού Βιομηχανίας και Εμπορίου, Νίκου Παπαθανάση στα στελέχη της εταιρίας TEAM VIEWER Stefan Gaiser (Διευθυντή Οικονομικών), Dr. Mike Eissele (Δ/ντη Τεχνολογίας) και Philipp Deutscher με τα οποία συναντήθηκε στο Γραφείο του.\nΟ περιφερειάρχης καλωσορίζοντας τα στελέχη της Εταιρείας, ευχήθηκε το Κέντρο που εγκαινιάστηκε σήμερα να είναι χρήσιμο για την επιχείρηση και την περιοχή μας, η οποία πλέον αποκτά άλλες προοπτικές στον συγκεκριμένο κλάδο. Παράλληλα, υπογράμμισε, μας γεμίζει υποχρεώσεις, ώστε να προχωρήσει το ταχύτερο δυνατό η δημιουργία του Πάρκου Υψηλής Τεχνολογίας.\nΟ Υφυπουργός Βιομηχανίας και Εμπορίου, Ν. Παπαθανάσης, ανάφερε ότι η Κυβέρνηση στηρίζει το εν λόγω εγχείρημα, προσθέτοντας πως εντάσσεται στο γενικό πλαίσιο της πολιτικής της για να επιτευχθεί ο στόχος της Ανάπτυξης.\nΤο ενδιαφέρον της ΤΕΑΜ VIEWER για τη συμμετοχή της στο Κέντρο Υψηλής Τεχνολογίας, επιβεβαίωσε εκ μέρους των στελεχών της εταιρίας, ο Stefan Gaiser (Διευθυντής Οικονομικών), ο οποίος αναφέρθηκε στο σχέδιο ανάπτυξης της στα Ιωάννινα, στις προοπτικές αύξησης των θέσεων εργασίας, για να προσθέσει πως η εταιρεία «ήρθε για να μείνει στα Ιωάννινα».\nΜετά την ολοκλήρωση της σύσκεψης, ο Περιφερειάρχης είχε κατ΄ιδίαν συνάντηση με τον Υφυπουργό Βιομηχανίας και Εμπορίου με τον οποίο συζήτησε θέματα της αρμοδιότητάς του.\nΠροηγούμενο άρθροΣυνεργασία ΕΚΠΑ με την Τράπεζα Πειραιώς για τις επετειακές εκδηλώσεις για το 1821\nΕπόμενο άρθροΤη Δευτέρα η συνάντηση στο υπουργείο Υποδομών για τον οδικό άξονα Ιωάννινα- Κακαβιά


Κοσμοπλημμύρα στον Αη Γιάννη της Κεφάλου (φωτό-βίντεο) - Kostoday.com | Η Κως σήμερα! Ειδήσεις και νέα.\nΚοσμοπλημμύρα στον Αη Γιάννη της Κεφάλου (φωτό-βίντεο)\nΔευτέρα, 29 Αύγουστος 2016 13:21 Σχολιάστε πρώτοι! Έκθεση εικόνων\nKostoday Εντυπωσιακή προσέλευση κόσμου σημειώθηκε απόψε στο μεγάλο παραδοσιακό πανηγύρι του Αη Γιάννη στην Κέφαλο.\nΗ ροή ήταν αμείωτη από την ώρα του εσπερινού μέχρι αργά τη νύχτα.\nΟ πανηγυρικός εσπερινός τελέστηκε χοροστατούντος του Σεβασμιωτάτου Μητροπολίτη κ. Ναθαναήλ, ο οποίος κήρυξε και το θείο λόγο.\nΠαρόντες ήταν μεταξύ άλλων: ο Αντιδήμαρχος Α. Κρητικός, οι Δημ. Σύμβουλοι Μ. Ζερβός και Σ. Μαραγκός, ο Πρόεδρος της Κεφάλου Γ. Καματερός, ο πρ. Δήμαρχος Θ. Βαρκάς, ο Διοικητής του ΝΑΣ Κω Ι.Γ. Καρδαράς κ.α.\nΑκολούθησε η παράθεση πλούσιας τράπεζας από την οργανωτική επιτροπή (συνολικά σφάχτηκαν 59 κατσίκια, με 19 καζάνια κρέας, πλησιάζοντας κατά πολύ το μεγάλο πανηγύρι της Παναγίας, τον Δεκαπενταύγουστο, όπως μας δήλωσαν οι διοργανωτές).\nΗ παραδοσιακή ορχήστρα με τους: Αλέκο Κρητικό, Νίκο Παριανό και Βασίλη Κοκαλάκη κράτησε το κέφι στα ύψη έως αργά τη νύχτα. Ενώ βιολί έπαιξε επίσης και ο Θεοδόσης Παπαντωνίου (Λούπος).\nΚέφαλος, Πανηγύρι, Κως, Προσθήκη σχολίου H Kostoday.com δημοσιεύει άμεσα κάθε σχόλιο, καθώς θεωρούμε ότι ο κάθε αναγνώστης έχει το δικαίωμα να εκφράζει ελεύθερα τις απόψεις του, χωρίς να σημαίνει ότι αυτές εκφράζουν την ηλεκτρονική μας εφημερίδα. Σχόλια υβριστικά ή συκοφαντικά θα διαγράφονται αυτόματα χωρίς προειδοποίηση. Παρακαλούμε πολύ προσπαθήστε οι συζητήσεις να γίνονται σε ευπρεπή πλαίσια. Βεβαιωθείτε ότι εισάγετε τις (*) απαιτούμενες πληροφορίες, όπου ενδείκνυται. Ο κώδικας HTML δεν επιτρέπεται. Μήνυμα *


Πως να φορέσεις τα καλοκαιρινά σου ρούχα το φθινόπωρο! - ediva.gr\nΠως να φορέσεις τα καλοκαιρινά σου ρούχα το φθινόπωρο!\nby tzinav 28/08/2020\nΤο φθινόπωρο είναι πολύ κοντά και ήρθε η ώρα για μια ανανέωση στην γκαρνταρόμπα. Αυτό όμως δε σημαίνει απαραίτητα ότι τα καλοκαιρινά ρούχα σου πρέπει να αποσυρθούν μόλις μπει το φθινόπωρο. Αρκεί να αλλάξεις λίγο τον τρόπο που τα φοράς και θα δεις ότι κάποια ρούχα που φοράς το καλοκαίρι φοριούνται άνετα και αυτή την εποχή.\nΜη βιαστείς λοιπόν να ανεβάσεις στο πατάρι τα καλοκαιρινά σου αφού μπορεί να σου χρειαστούν. Δες πως να φορέσεις τα καλοκαιρινά σου ρούχα το φθινόπωρο!\n5 Τρόποι να φορέσεις τα καλοκαιρινά κομμάτια το φθινόπωρο!\nΣυνδύασε τα φορέματα με μια μπλούζα από κάτω\nΟρισμένα από τα καλοκαιρινά σου φορέματα μπορούν να μείνουν για πολύ ακόμα στην ντουλάπα σου αν τα φορέσεις πάνω από ένα μακρυμάνικο ή κοντομάνικο μπλουζάκι. Φυσικά αυτό δεν είναι εφικτό για όλων των ειδών τα φορέματα. Αλλά τα slip dresses ή άλλα αμάνικα ρούχα συνδυάζονται ιδανικά με μια μπλούζα που θα σε κρατήσει ζεστή όταν αρχίσουν οι πρώτες ψύχρες του φθινοπώρου.\nΔες επίσης: 26 Υπέροχα outfits για να φορέσεις το φθινόπωρο στο γραφείο!\nΡίξε ένα τζιν μπουφάν\nΤο τζιν μπουφάν είναι το απόλυτο φθινοπωρινό item. Ειδικά μάλιστα για τις πρώτες μέρες του φθινοπώρου το τζιν μπουφάν μπορεί να σε σώσει αφού συνδυάζεται με τα πάντα. Φόρεσε το πάνω από καλοκαιρινά φορέματα, τιραντάκια, ολόσωμες φόρμες και θα είσαι έτοιμη! Καθώς ο καιρός κρυώνει, το τζιν μπουφάν μπορεί άνετα να αντικατασταθεί από ένα δερμάτινο πανωφόρι που είναι πιο ζεστό.\nΔες επίσης: 8 Στιλιστικά tips για να είσαι πιο κομψή και σικ!\nΦόρεσε τα φορέματα με sneakers και σακάκι\nΈνας άλλος τρόπος να συνδυάσεις τα καλοκαιρινά σου φορέματα είναι να φορέσεις σαν πανωφόρι ένα σακάκι. Φυσικά, τα πέδιλα θα πρέπει να αποσυρθούν και στη θέση τους να φορέσεις κομψά sneakers. Έτσι, θα έχεις φτιάξει ένα σύνολο που φοριέται άνετα και στο γραφείο, ενώ ταυτόχρονα θα είναι ιδανικό για τις θερμοκρασίες της εποχής.\nΔες επίσης: 5 Στιλιστικά tips για να δείχνουν πιο ακριβά τα ρούχα σου!\nΦόρεσε παντελόνι κάτω από τα μίνι φορέματα\nΑν θέλεις να μην αποχωριστείς ακόμα τα κοντά σου φορέματα τότε θα πρέπει να τα συνδυάσεις με κάποιο τρόπο ώστε να μην μένουν ακάλυπτα τα πόδια σου και κρυώνουν. Και ο καλύτερος και ευκολότερος τρόπος είναι τα παντελόνια. Αυτό βολεύει περισσότερο όταν το μίνι φόρεμα σου δεν είναι κολλητό. Συνδύασε το με τζιν ή υφασμάτινο παντελόνι και θα είσαι έτοιμη για φθινοπωρινές εξόδους!\nΣυνδύασε τα υφασμάτινα παντελόνια με πιο χοντρές μπλούζες\nΤα λεπτά υφασμάτινα καλοκαιρινά παντελόνια σου μπορούν να φορεθούν ακόμα και τους πρώτους μήνες του φθινοπώρου. Για να μην κρυώνεις όμως θα πρέπει να τα συνδυάσεις με πιο χοντρές μπλούζες, όπως οι λεπτές πλεκτές. Και μη διστάσεις να φορέσεις τα καλοκαιρινά παντελόνια ακόμα κι αν είναι ανοιχτόχρωμα. Το χρώμα θα είναι μια ευχάριστη προσθήκη στο μουντό κλίμα του φθινοπώρου.


Αεροπορικά από Σαντιάγο για Μύκονος από 705 € | Skyscanner\nΑεροπορικά από Σαντιάγο για Μύκονος\nΣτοιχεία πτήσης Σαντιάγο για Μύκονος\nΠοια είναι η καλύτερη τιμή για μετ' επιστροφής πτήση από Σαντιάγο προς Μύκονος;\nΗ καλύτερη τιμή που βρήκαμε στην Skyscanner για αεροπορικό εισιτήριο από Σαντιάγο προς Μύκονος είναι 704 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Σαντιάγο προς Μύκονος;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Σαντιάγο προς Μύκονος.


Ζώδια: Προβλέψεις για σήμερα 6/10/2015 - Tlife.gr\n06.10.2015 | 09:00\nΖώδια: Προβλέψεις για σήμερα 6/10/2015\nΒρες τον εαυτό σου από το άγχος που έχεις και πέρασε πολύ καλά με τον σύντροφο σου αυτήν την Τρίτη. Μια βραδινή έξοδος θα σου έκανε πολύ καλό. Για εσένα που η μοναξιά μονοπωλεί την ζωή σου, εκμεταλλεύσου τις επιρροές που σου στέλνει η κυβερνήτη σου Αφροδίτη για τελευταίες μέρες στον Λέων είτε για να επιστρέψεις σε έναν παλιό σου έρωτα είτε για να εξομολογήσεις τα συναισθήματα σου στο πρόσωπο που σε ενδιαφέρει. Η τύχη θα είναι με το μέρος σου!!!\nΣήμερα θα έχεις αρκετή ισορροπία και ηρεμία στην σχέση σου. Βγάλε την τρυφερότητα και τον ρομαντισμό που έχεις, για να μπορέσεις να περάσεις πολύ όμορφα με τον σύντροφο σου και να απαλλαγείς από το άγχος που έχεις για τους υπόλοιπους τομείς της ζωής σου. Κι αν ακόμη πορεύεσαι μόνος σου στην ζωή, γίνε πιο θετικός και δεκτικός στις νέες γνωριμίες που θα κάνεις τώρα γιατί μπορεί να προκύψει κάτι πολύ καλό.\nΠροσπάθησε να βάλεις καινούργια πλάνα για τις προβληματικές καταστάσεις σε όλους τους τομείς της ζωής σου και να ξέρεις ότι οι πλανήτες και ιδιαίτερα η θέση του Άρη στην Παρθένο είναι πολύ φιλικοί με το ζώδιό σου για να τα καταφέρεις. Μην κινηθείς καθόλου παρορμητικά, γιατί είναι σίγουρο ότι θα κάνεις λάθος κινήσεις που στο μέλλον δεν θα μπορείς να διορθώσεις.\nΑιγόκερε βγάλε σήμερα τον ερωτισμό σου και κάνε τον σύντροφο σου ευτυχισμένο και θα δεις ότι όλα θα πάνε πολύ καλά μεταξύ σας και το πάθος θα πρωταγωνιστήσει. Αν ακόμη δεν έχεις κάνει μία ενδιαφέρουσα γνωριμία, ψάξε λίγο καλύτερα γύρω σου γιατί υπάρχουν πρόσωπα που θα ήθελαν να συσχετιστούν μαζί σου ερωτικά αλλά η συμπεριφορά σου δεν τους επιτρέπει να σε πλησιάσουν. Ρίξε λίγο τα στάνταρ σου και το ερωτικό σου μέλλον θα σε αποζημιώσει ευχάριστα!!!\nΗ διάθεσή σου είναι πολύ καλή και έτσι μπορείς και δίνεις και καλό τόνο στην σχέση σου και κάνεις τον σύντροφο σου να περνάει καλά μαζί σου. Εσύ φίλε Υδροχόε που ακόμη έχεις μοναξιά, προσπάθησε να μην κάνεις αρνητικές σκέψεις, γιατί σε περιμένουν καλύτερες μέρες αν είσαι πιο αισιόδοξος και θετικός.\nΣήμερα θα κάνεις κάποιες συζητήσεις με τον σύντροφο σου και θα κληθείς να πάρεις αποφάσεις που θα φέρουν την καλή πορεία της σχέσης σου. Οι ελεύθεροι Ιχθείς θα έχετε ευκαιρίες για να κάνετε ιδιαίτερα ενδιαφέρουσες γνωριμίες που θα είναι στο χέρι σας να τις εξελίξετε.


Αναρτήθηκε από Λήμνος στις 8:15 π.μ.\nΑναρτήθηκε από Λήμνος στις 5:16 μ.μ.\nΑναρτήθηκε από Λήμνος στις 10:57 μ.μ.\nΑναρτήθηκε από Λήμνος στις 5:20 μ.μ.\nΑναρτήθηκε από Λήμνος στις 11:41 π.μ.


TARIF: Η αμνηστία της αμνησίας\nΗ αμνηστία της αμνησίας\nΔεν θυμάται, πάει και τελείωσε.\nΤι έγινε εκείνο το βράδυ, που έσπευσε επί τόπου με το περιπολικό;\nΠοιοι, πώς, γιατί;\nΤον φόνο τον έμαθε από την τηλεόραση.\nΤα πρόσωπα δεν του λένε τίποτε.\nΨύχραιμος, ψυχρός, δασκαλεμένος, επιμένει στην αμνησία. Και δεν τον ενδιαφέρει αν έτσι κουρελιάζει τον όρκο του, την αλήθεια, τη Δικαιοσύνη, την ανάγκη να εμπιστεύεται ο πολίτης τους αστυνομικούς...\nΈνας αστυνομικός, νέος άνθρωπος, αν κρίνουμε από τις φωτογραφίες, καταθέτει στην πιο πολύκροτη υπόθεση των τελευταίων χρόνων: στην υπόθεση της δολοφονίας του Φύσσα. Και επαναλαμβάνει τόσες φορές τη φράση «δεν θυμάμαι», ώστε να προκαλέσει τα ειρωνικά σχόλια της προέδρου του δικαστηρίου για τη μνήμη του. Και τις αυστηρές της συστάσεις, οι οποίες πάντως δεν εισακούστηκαν.\nΔεν θυμάται, πάει και τελείωσε. Τι έγινε εκείνο το βράδυ, που έσπευσε επί τόπου με το περιπολικό; Ποιοι, πώς, γιατί; Τον φόνο τον έμαθε από την τηλεόραση. Τα πρόσωπα δεν του λένε τίποτε. Ψύχραιμος, ψυχρός, δασκαλεμένος, επιμένει στην αμνησία. Και δεν τον ενδιαφέρει αν έτσι κουρελιάζει τον όρκο του, την αλήθεια, τη Δικαιοσύνη, την ανάγκη να εμπιστεύεται ο πολίτης τους αστυνομικούς.\nΈχει αρχόμενο Αλτσχάιμερ; Είναι χρυσαυγίτης; Τον απείλησαν τα τάγματα εφόδου και τα έκανε πάνω του; Αντάλλαξε τη μνήμη του με αργύρια; Άντε να βρεις άκρη, αν έχει κάποια σημασία αυτό.. Σίγουρα όμως βρίσκεις άκρη στο γιατί έχουν τόση πέραση τα συνθήματα για γουρούνια και δολοφόνους. Και γιατί ο πολίτης δεν εμπιστεύεται τους προστάτες της τάξης.\nΠάλι τα ίδια και τα ίδια θα μου πεις: Δεν είναι όλοι οι αστυνομικοί χαλασμένοι, είναι πολλοί εκείνοι που κάνουν ευσυνείδητα τη δουλειά τους, υπάρχουν αστυνομικοί που έδωσαν τη ζωή τους στο καθήκον. Όσο αλήθεια κι αν είναι όλα αυτά όμως, και ένας χαλασμένος είναι αρκετός για να μυρίζει άσχημα όλο το κιβώτιο. Να εδραιώνεται και να απλώνεται η εντύπωση της αστυνομικής σαπίλας στην κοινωνία.\nΚαι δεν είναι ένας, δυστυχώς. Κάθε μέρα βρίσκονται μπροστά στον πολίτη φιντάνια όπως ο κύριος «δεν θυμάμαι». Κάθε μέρα βλέπουν το φως της δημοσιότητας καταγγελίες. Κάθε μέρα παρακολουθούμε πόσο αποτελεσματικοί είναι στο να μπαγλαρώνουν αντιφασίστες, όπως στο Μαρούσι προχθές, και να μη θυμούνται φονιάδες, τραμπούκους, δράστες αποτρόπαιων εγκλημάτων.\nΑυτά τα καρκινώματα πρέπει να ξεριζωθούν. Δημοκρατικά, χωρίς βαναυσότητες και αδικίες, αλλά να ξεριζωθούν. Ο Τόσκας το 'χει, όπως όλα δείχνουν. Οι έντιμοι άνθρωποι, αστυνομικοί ή πολίτες, το θέλουν. Ας τελειώνουμε, λοιπόν, με την αμνηστία της αμνησίας. Διότι κάποιοι μπορεί να μη θυμούνται, αλλά ο λαός δεν ξεχνά, όπως λέει ένα παλιό σύνθημα...\nΑναρτήθηκε από Omar Tarif στις 11:10 π.μ.


Ένας κούκος δεν φέρνει την άνοιξη, αλλά… πολλοί ρινόκεροι φέρνουν τη βαρυχειμωνιά! | Δρόμος της Αριστεράς\nΑρχική πολιτισμός Ένας κούκος δεν φέρνει την άνοιξη, αλλά… πολλοί ρινόκεροι φέρνουν τη βαρυχειμωνιά!\nΈνας κούκος δεν φέρνει την άνοιξη, αλλά… πολλοί ρινόκεροι φέρνουν τη βαρυχειμωνιά!\n«…Τη θεατρική δουλειά της σχολικής χρονιάς 2012-13 και το επιστέγασμα αυτής, την παράσταση του έργου την αντιλαμβάνομαι περισσότερο ως πειραματισμό παρά ως τελικό προϊόν, ως μια δημιουργική ερώτηση παρά ως βέβαιη απάντηση.» Του Ηρόστρατου\n«Ένα μήνυμα μπορεί, εξάλλου, να βρει το στόχο του καιρό μετά τη μετάδοσή του. Ο σπόρος τέθηκε. Τα παιδιά, κοιτάζοντας κατάματα τους φανταστικούς(;) ρινόκερους κατά τις πολύμηνες πρόβες μας, όρισαν τη ματιά τους απέναντι σ’ αυτούς κι έμαθαν να τους αναγνωρίζουν και ν’ αντιδρούν στη θέα τους. Το στοίχημα αυτό τουλάχιστο κερδήθηκε». Διαβάζω το απόσπασμα από το κείμενο της φιλολόγου Δώρας Διέννη και σκέφτομαι: Αυτή θα έπρεπε να είναι η απάντηση στο φασισμό: Ούτε κραυγές, ούτε «τσακίστε τους φασίστες». Δεν απαντάς στο θηρίο χρησιμοποιώντας τα δικά του όπλα!\nΤο κείμενο αυτό είναι ένας πρόλογος για την παράσταση του Ρινόκερου του Ιονέσκο που θα ανεβάσουν σήμερα (Σάββατο 13 Απριλίου) και την Παρασκευή, 19 Απριλίου, στις 8.30 στο Πολιτιστικό Κέντρο Μελίνα Μερκούρη Δήμου Ιλίου (Αγ. Φανουρίου 99) οι μαθητές του 2ου Γενικού Λυκείου Ιλίου.\n«…Με την απρόσμενη επικαιρότητά του το έργο Ρινόκερος του Ευγένιου Ιονέσκο έρχεται να καταδείξει μία σοβαρή ασθένεια της εποχής, πλάι στις ήδη γνωστές: τη «ρινοκερίτιδα».\nΤι είναι άραγε ρινοκερίτιδα; Είναι μήπως οι ιστορικοί συμβιβασμοί ολόκληρων κοινωνιών; Η μαζική υποβολή στην προπαγάνδα; Η παντοδυναμία του τηλεοπτικού λόγου που φτάνει να υποκαθιστά τη φωνή και τη σκέψη μας οδηγώντας μας σε μία «κόλαση του εαυτού»; Ή, μήπως, τέλος είναι το μακάριο πλήθος των ελάχιστα ευαίσθητων ανθρώπων που αφήνεται στον κομφορμισμό ανάγοντας την απάθεια σε αρετή;».\nΆξιοι δάσκαλοι δίνουν τη δική τους μάχη, παρά τις αντιξοότητες και τη συνεχή υποβάθμιση που αντιμετωπίζουν, όταν πια δυσκολεύονται -με μισθούς πείνας- να ανταποκριθούν στις υποχρεώσεις τους. Τα παιδιά είναι έτοιμα να αγκαλιάσουν το αληθινό, να μάθουν, να αγωνιστούν. Δάσκαλοι και παιδιά είναι οι μεγαλύτεροι εχθροί του εκάστοτε υπουργού Παιδείας. Γιατί είναι εκείνοι που μπορούν να αποκαλύψουν και να αντιμετωπίσουν τους κάθε λογής ρινόκερους…\nπαγκόσμιο βιβλιοπωλείο τ. 22


Ο Γιάννης Τσιτσίμης, οι εκδόσεις Λιβάνη και το βιβλιοπωλείο Κεντρί πραγματοποιούν παρουσίαση του καινούργιου μυθιστορήματος του Κιλκισιώτη συγγραφέα, «Με σφραγισμένα χείλη», την Τετάρτη 16 Γενάρη 2019 και ώρα 19.00 στο καφέ ουζερί «Οδύσσεια», στην οδό Καστριτσίου 11, δίπλα στην πλατεία Άθωνος, στην Αθήνα.\nΓια το βιβλίο θα μιλήσουν οι Γιώργος Δανιήλ, νομικός και Τάσος Κατσαρός, συγγραφέας και ο Γιάννης Τσιτσίμης. Αποσπάσματα από το έργο διαβάζει η Δανάη Τσιτσίμη. Στην κιθάρα ο Γιάννης Καραθάνος.\n…Μπορεί μια γυναίκα μόνη της να πάει ενάντια στην ηθική της κοινωνίας, στους άγραφους νόμους και τελικά στην ίδια την ιστορία που ως συνήθως γράφεται από άνδρες; Ένα οδοιπορικό μέσα στις πιο σκληρές μνήμες της χώρας μας από μια γυναίκα που δεν παραδίνεται και το εννοεί…